CONSILIUL LOCAL LUMINA
                                                                        Anexă la Hotărârea nr.____________
REGULAMENTUL 

DE ORGANIZARE ȘI FUNCȚIONARE

 A CONSILIULUI LOCAL 

AL COMUNEI LUMINA
CAPITOLUL I. DISPOZIȚII GENERALE

          ART.1 

 
Obiectul de reglementare
 
(1) Prezentul regulament de organizare si funcționare a Consiliului Local al Comunei Lumina are ca obiect stabilirea condițiilor de exercitare a mandatului de către consilierii locali, a drepturilor, obligaţiilor şi răspunderilor ce le revin în baza mandatului încredinţat. Consiliul Local al Comunei Lumina funcționează ca autoritate deliberativă a administrației publice locale și rezolvă treburile publice din oraș, în condițiile legii.

           (2) Consilierii locali se aleg prin vot universal, egal, direct, secret și liber exprimat de către cetățenii cu drept de vot din Comuna Lumina, potrivit legii pentru alegerea autorităților administrației publice locale. 

           (3) Participarea consilierilor la activitatea consiliului local are caracter public și legitim, fiind în acord cu interesele locuitorilor Comunei Lumina.

ART.2 

 
Definiții generale

    
În sensul prezentului regulament de organizare și funcționare, termenii și expresiile de mai jos au următoarele semnificații:

   
a)aleșii locali - primarul, viceprimarul, consilierii locali ai Comunei Lumina;
   
b)aparatul de specialitate al primarului - totalitatea compartimentelor funcționale, fără personalitate juridică, de la nivelul Comunei Lumina, precum și secretarul general; primarul, consilierii personali sau personalul din cadrul cabinetului acestuia, viceprimarul, administratorul public nu fac parte din aparatul de specialitate;

   
c)asociațiile de dezvoltare intercomunitară - structurile de cooperare cu personalitate juridica, de drept privat și de utilitate publică, înființate, în condițiile legii, pentru realizarea în comun a unor proiecte de dezvoltare de interes zonal sau regional ori pentru furnizarea în comun a unor servicii publice;
   
d)autoritatea deliberativă - consiliul local al Comunei Lumina;  

   
e)autoritatea executivă - primarul Comunei Lumina;

   
f)colectivitatea locală - totalitatea persoanelor fizice cu domiciliul în Comuna Lumina;

   
g)cvorumul - numărul minim de membri prevăzut de lege pentru întrunirea valabilă a consiliului local;
  
h)hotărâre - act administrativ adoptat de Consiliul Local al Comunei Lumina;

  
i)majoritatea - numărul de voturi necesar a fi exprimate de membrii unui organ colegial pentru adoptarea unui act administrativ, stabilit în condițiile legii;

   
j)majoritatea absolută - primul număr natural strict mai mare decât jumătate din totalul membrilor în funcție ai consiliului local; calculul majorității absolute se realizează potrivit anexei nr. 11 la prezentul regulament;

  
k)majoritatea calificată - primul număr natural care este mai mare decât valoarea numerică rezultată în urma aplicării fracției/procentului stabilite/stabilit prin lege sau regulament la totalul membrilor consiliului local stabilit în condițiile legii; calculul majorității absolute se realizează potrivit anexei nr. 11 la prezentul regulament.

   
l)majoritatea simplă - primul număr natural mai mare decât jumătate din totalul membrilor prezenți la o sedință a consiliului local, cu condiția îndeplinirii cvorumului;

 
m)organigrama - structură unitară, redată sub forma unei diagrame logice, prin 
care se sistematizează şi se concentrează modul de organizare a tuturor resurselor umane de la nivelul unei autorităţi sau instituţii publice, după caz, redând schematic detaliile cu privire la raporturile ierarhice de subordonare/supraordonare, precum şi raporturile de colaborare;

   
n)primaria Comunei Lumina - structură funcțională fără personalitate juridică și fără capacitate procesuală, cu activitate permanentă, care duce la îndeplinire hotărârile autorității deliberative și dispozițiile autorității executive, solutionând problemele curente ale colectivității locale, constituită din: primar, viceprimar, administratorul public, consilierii primarului/viceprimarului sau persoanele încadrate la cabinetul primarului/viceprimarului și aparatul de specialitate al primarului;

   
o)secretarul general - secretarul general al Comunei Lumina;

CAPITOLUL II. CONSTITUIREA CONSILIULUI LOCAL

ART.3 

Structura și sediul Consiliului local al Comunei Lumina
(1) Consiliul local al Comunei Lumina se compune dintr-un număr de 17 consilieri locali aleşi în condiţiile stabilite de legislația în vigoare, stabiliti prin Ordin al Prefectului Judetului Constanta. 

(2) Sediul Consiliului local al Comunei Lumina este la adresa: strada Mare nr. 170, localitatea Lumina, Comuna Lumina, judetul Constanta
(3) Locul de desfășurare a ședințelor consiliului local și ale comisiilor de specialitate este la sediul Primăriei Comunei Lumina este la adresa: strada Mare nr. 170, localitatea Lumina, Comuna Lumina, judetul Constanta.

Desfășurarea ședințelor consiliului local în alte locații va fi motivată în actul de convocare. 

ART.4 

Constituirea consiliului local

(1) Consiliul local al Comunei Lumina se constituie în cel mult 60 de zile de la data desfăşurării alegerilor autorităților administraţiei publice locale. Anterior constituirii consiliului local, mandatele consilierilor locali declaraţi aleşi sunt validate în condiţiile prevăzute la art. 114 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare.

(2) După validarea mandatelor de consilier local este organizată o şedinţă privind ceremonia de constituire a consiliului local, ocazie cu care consilierii locali depun jurământul.

 
ART.5 

 
Validarea mandatului de consilier local și depunerea jurământului

 
(1) Procedura de validare a consilierilor locali declaraţi aleşi sau, după caz, a supleanților în cadrul procedurii de constituire a consiliului local se realizează potrivit prevederilor art. 114 - 117, respectiv art.119 și art.121 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare.

 
(2) Consilierii locali validați depun jurământul în cadrul ședințelor de constituire a consiliului local sau în cadrul ședințelor consiliului local, după caz.

ART.6 

Declararea consiliului local al Comunei Lumina ca legal constituit

(1) Consiliul local este legal constituit dacă numărul consilierilor locali care au depus jurământul în condiţiile art. 116 alin. (5) - (7) din Ordonanța de urgență a Guvernului nr. 57/2019, cu modificările şi completările ulterioare, este mai mare decât primul număr natural strict mai mare decât jumătate din numărul membrilor consiliului local, stabilit potrivit art. 112 din Ordonanța de urgență a Guvernului nr. 57/2019, cu modificările şi completările ulterioare.

(2) Data constituirii consiliului local este considerată data desfăşurării primei şedinţe privind ceremonia de constituire a consiliului local, respectiv a celei de a doua, după caz.

(3) În termen de 3 zile de la data constituirii consiliului local, în condiţiile alin. (2), prefectul emite un ordin privind constatarea îndeplinirii condiţiilor legale de constituire a consiliului local, care se comunică secretarului general al orașului şi se aduce la cunoştinţă publică.

(4) În situaţia în care consiliul local nu este legal constituit în condiţiile alin. (1), în termen de 3 zile de la împlinirea termenului prevăzut la art. 116 alin. (6) din Ordonanța de urgență a Guvernului nr. 57/2019, cu modificările şi completările ulterioare, prefectul emite un ordin privind constatarea neîndeplinirii condiţiilor legale de constituire a consiliului local, în care se menţionează motivele neconstituirii acestuia.

(5) Ordinul prefectului prevăzut la alin. (3), respectiv alin. (4) prevede, dacă este cazul, şi situaţiile în care este necesară validarea mandatelor supleanţilor. Ordinul prefectului care cuprinde situaţiile în care este necesară validarea mandatelor supleanţilor se comunică Judecătoriei Constanta, partidelor politice şi organizaţiilor cetăţenilor aparţinând minorităţilor naţionale care au propus candidaţi şi secretarului general al orașului.

ART.7 

Organizarea alegerilor parţiale

(1) În situaţia în care consiliul local nu a fost constituit în condiţiile art. 6, sunt organizate alegeri parţiale de completare în condiţiile legii privind alegerea autorităţilor administraţiei publice locale pentru locurile consilierilor locali declarate vacante potrivit art. 116 alin. (10) din Ordonanța de urgență a Guvernului nr. 57/2019, cu modificările şi completările ulterioare.

(2) Alegerile prevăzute la alin. (1) se organizează în termen de 90 de zile de la emiterea ordinului prefectului prevăzut la art. 4 alin. (4), în condiţiile legii privind alegerea autorităţilor administraţiei publice locale. Stabilirea datei pentru organizarea alegerilor se face de către Guvern, la propunerea autorităţilor cu atribuţii în organizarea alegerilor locale pe baza solicitării prefectului.

ART.8. Validarea mandatelor supleanţilor pe durata mandatului consiliului local

(1) În caz de vacanţă a mandatelor de consilieri locali, pe durata mandatului consiliului local, mandatele supleanţilor sunt validate în termen de 10 zile de la data încetării mandatului consilierului local, în condiţiile art. 55, de către Judecătoria Constanta, în procedură necontencioasă, prin încheiere pronunţată în camera de consiliu, fără a fi aplicabilă procedura de regularizare a cererii. Validarea mandatelor supleanţilor se realizează cu respectarea prevederilor art. 114 alin. (2) şi art. 121 alin. (1) lit. d), alin. (2) şi (3) din Ordonanța de urgență a Guvernului nr. 57/2019, cu modificările şi completările ulterioare. Supleanţii au obligaţia transmiterii către secretarul general al orașului a documentelor doveditoare prevăzute la art. 114 alin. (2) lit. a)-d) din Ordonanța de urgență a Guvernului nr. 57/2019 cu cel puţin 5 zile înainte de împlinirea termenului de 10 zile. Dispoziţiile art. 114 alin. (4) - (7) din actul normativ antemenționat se aplică în mod corespunzător.

(2) Consilierul local al cărui mandat a fost validat pe durata mandatului consiliului local depune jurământul în faţa consiliului local, în termen de 15 zile de la data la care secretarul general l-a informat cu privire la validarea mandatului său.

(3) Consilierul local declarat ales al cărui mandat a fost invalidat de judecătoria competentă, în primă instanţă, dar care a fost validat prin hotărârea tribunalului depune jurământul în faţa consiliului local, în termen de 15 zile de la data la care i-a fost comunicată hotărârea tribunalului.

(4) Consiliul local se convoacă în condiţiile art. 22 alin. (1) pentru respectarea termenului prevăzut la alin. (2) sau (3), după caz.

(5) Consilierul local al cărui mandat a fost validat în condiţiile alin. (2) sau (3) care nu depune jurământul în termenul de 15 zile ori care refuză să depună jurământul este considerat demisionat de drept, cu excepţia cazului în care se află în una dintre situaţiile prevăzute la art. 116 alin. (8) din Ordonanța de urgență a Guvernului   nr. 57/2019, cu modificările şi completările ulterioare.

(6) În cazul în care consilierul local al cărui mandat a fost validat în condiţiile alin. (2) sau (3) se află, pe perioada celor 15 zile prevăzute de aceste alineate, într-una dintre situaţiile prevăzute la art. 116 alin. (8) din Ordonanța de urgență a Guvernului nr. 57/2019, termenul pentru depunerea jurământului se prelungeşte până la încetarea acestei situaţii.

CAPITOLUL III. ORGANIZAREA CONSILIULUI LOCAL

Secțiunea 1. Președintele de ședință

        
ART.9

 
Preşedintele de şedinţă
 
(1) După declararea ca legal constituit, consiliul local alege dintre membrii săi, în termen de maxim o lună, un preşedinte de şedinţă, pe o perioadă de cel mult 3 luni, care conduce şedinţele consiliului şi semnează hotărârile adoptate de acesta. Preşedintele de şedinţă se alege prin vot deschis cu majoritate simplă, prevăzută la art. 5, lit. ee) din Ordonanța de urgență a Guvernului nr. 57/2019, în cadrul ședinței de consiliu local care marchează și începutul perioadei mandatului președintelui.

         (2) Alegerea președintelui de ședință se va realiza, de regulă, în prima ședință de lucru organizată după ședința privind ceremonia de constituire a consiliului local sau, după caz, la începutul primei ședințe organizate după încetarea mandatului predecesorului său.

          (3) De regulă, durata mandatului președintelui de ședință este de 3 luni. 

   
(4) Propunerile pentru alegerea președintelui de ședință se înaintează de consilieri, iar supunerea la vot se face în ordinea înregistrării propunerilor. 

  
(5) Propunerea se înaintează în scris sau, cu aprobarea consilierilor locali prezenți la ședință, verbal, cu precizarea duratei mandatului președintelui propus în situația în care persoana care înaintează propunerea înțelege să propună o altă durată a mandatului decât cea care constituie regula.

       
(6) Consilierul local ales în condiţiile alin. (1) și alin. (2) poate fi schimbat din funcţie, la iniţiativa a cel puţin unei treimi din numărul consilierilor locali în funcţie, prin hotărâre adoptată cu majoritate absolută. Schimbarea din funcție operează începând cu ședința în care se aprobă schimbarea, dacă consiliul local aprobă aceasta la începutul ședinței, înainte de aprobarea ordinii de zi sau, după caz, începând cu ședința următoare în situația în care schimbarea din funcție a președintelui se aprobă după aprobarea ordinii de zi. Similar cu procedura alegerii, propunerea de schimbare din funcție poate fi înaintată și susținută verbal, cu consemnarea în procesul verbal al ședinței a motivației și dovezilor (dacă este cazul) care susțin propunerea de schimbare.

       
(7) În cazul în care preşedintele de şedinţă lipseşte de la ședințe organizate pe durata mandatului său, la propunerea consilierilor locali este ales, din rândul acestora un alt preşedinte de şedinţă, prin hotărâre adoptată cu majoritate simplă, care conduce doar ședința de la care președintele titular lipsește și va exercita toate atribuţiile prevăzute de lege pentru preşedintele de şedinţă. 

         (8) La ședințele consiliului local de la care lipsește motivat primarul Comunei Lumina, viceprimarul va exercita calitatea de înlocuitor de drept al primarului. În situația în care viceprimarul deține concomitent și calitatea de președinte de ședință, se va proceda la alegerea unui nou președinte de ședință care va conduce ședința respectivă.

  
ART.10

  
Atribuţiile preşedintelui de şedinţă
 
Preşedintele de şedinţă exercită următoarele atribuţii principale:

a) conduce şedinţele consiliului local;

b) supune votului consilierilor locali proiectul ordinii de zi prevăzut în anexa actului de convocare, propunerile de completare/modificare a proiectului ordinii de zi precum și ordinea de zi finală;

c) notează înscrierile la cuvânt ale consilierilor asupra problemelor înscrise pe ordinea de zi și stabilește timpul acordat fiecăruia;

d) supune votului consilierilor locali proiectele de hotărâre discutate, anunță rezultatul votării, cu precizarea voturilor pentru, a voturilor împotrivă şi a abţinerilor numărate şi evidenţiate de secretarul general al orașului în procesul-verbal al şedinţei și precizează dacă proiectul supus votului a fost aprobat;

e) semnează procesul-verbal al şedinţei și hotărârile/avizele ori alte acte administrative adoptate/aprobate în ședința pe care o conduce;

f) asigură menţinerea ordinii în sala de ședințe, în condiţiile regulamentului de organizare şi funcţionare a consiliului local;

g) supune analizei consilierilor locali orice problemă care intră în competenţa de soluţionare a consiliului local;

h) aplică, dacă este cazul, sancţiunile prevăzute de art.80 din prezentul regulament  sau propune consiliului aplicarea unor asemenea sancţiuni, după caz;

i) semnează procesul-verbal de numerotare și sigilare a dosarului care cuprinde materialele care au făcut obiectul ședinței;
j) îndeplineşte alte atribuţii prevăzute de lege, de regulamentul de organizare şi funcţionare a consiliului local sau alte însărcinări date de către consiliul local.

Secțiunea a 2-a Viceprimarul Comunei Lumina
ART.11 

Rolul, numirea şi eliberarea din funcţie a viceprimarului

(1) Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. Primarul poate delega o parte din atribuţiile sale viceprimarului.

(2) Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali. Propunerea se înaintează de către inițiator sub forma proiectului de hotărâre inițiat și redactat în condițiile legii. Proiectul de hotărâre privind inițiativa alegerii viceprimarului poate fi înscris suplimentar pe ordinea de zi a ședinței.

(3) Exercitarea votului se face pe bază de buletine de vot. Alegerea viceprimarului se realizează prin hotărâre a consiliului local.

(4) Eliberarea din funcţie a viceprimarului se poate face de consiliul local, prin hotărâre adoptată prin vot secret, cu votul a două treimi din numărul consilierilor în funcţie, la propunerea temeinic motivată a primarului sau cel puțin a unei treimi din numărul consilierilor locali în funcţie. Eliberarea din funcţie a viceprimarului nu se poate face în ultimele 6 luni ale mandatului consiliului local.

(5) La deliberarea şi adoptarea hotărârilor care privesc alegerea sau eliberarea din funcţie a viceprimarului participă şi votează consilierul local care candidează la funcţia de viceprimar, respectiv viceprimarul în funcţie a cărui schimbare se propune.

(6) Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut, fiindu-i aplicabile incompatibilităţile specifice funcţiei de viceprimar prevăzute de cartea I titlul IV din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.

(7) Durata mandatului viceprimarului este egală cu durata mandatului consiliului local. În cazul în care mandatul consiliului local încetează sau încetează calitatea de consilier local, înainte de expirarea duratei normale de 4 ani, încetează de drept şi mandatul viceprimarului, fără vreo altă formalitate.

(8) Viceprimarul poate înfiinţa, în limita numărului maxim de posturi aprobate, cabinetul viceprimarului, în condiţiile prevăzute de partea a VI-a titlul III capitolul II din Ordonanța de urgență a Guvernului nr. 57/2019, cu modificările şi completările ulterioare.

ART.12 

Exercitarea temporară a atribuţiilor primarului de către viceprimar in conditiile art 163 din O.U.G. 57/2019 Cod Administrativ
(1) În caz de vacanţă a funcţiei de primar, în caz de suspendare din funcţie a acestuia, precum şi în situaţiile de imposibilitate de exercitare a mandatului, atribuţiile ce îi sunt conferite prin Ordonanța de urgență a Guvernului nr. 57/2019 sunt exercitate de drept de viceprimar cu respectarea drepturilor şi obligaţiilor corespunzătoare funcţiei. Pe perioada exercitării de drept a atribuţiilor de primar, viceprimarul îşi păstrează dreptul de vot în cadrul consiliului local şi primeşte o indemnizaţie lunară unică egală cu cea a funcţiei de primar.

(2) În situaţia prevăzută la alin. (1), consiliul local poate delega, prin hotărâre, din rândul membrilor săi, un consilier local care îndeplineşte temporar atribuţiile viceprimarului, cu respectarea drepturilor şi obligaţiilor corespunzătoare funcţiei. Pe perioada exercitării funcţiei de viceprimar, consilierul local beneficiază de o unică indemnizaţie lunară egală cu cea a funcţiei de viceprimar.

(3) Consiliul local poate hotărâ retragerea delegării consilierului local care îndeplineşte temporar atribuţiile viceprimarului desemnat înainte de încetarea situaţiilor prevăzute mai sus.

(4) Cvorumul necesar delegării pentru exercitarea temporară a atribuțiilor viceprimarului, respectiv a retragerii delegării se stabilește în mod similar cu cel necesar alegerii viceprimarului.

(5) În situaţia în care sunt suspendaţi din funcţie, în acelaşi timp, atât primarul, cât şi viceprimarul, precum şi în situaţiile de imposibilitate concomitentă de exercitare de către aceştia a mandatului, consiliul local deleagă un consilier local care îndeplineşte atât atribuţiile primarului, cât şi pe cele ale viceprimarului, până la încetarea situaţiei respective, cu respectarea drepturilor şi obligaţiilor corespunzătoare funcţiei de primar. Pe perioada exercitării atribuţiilor de primar, precum şi de viceprimar, consilierul local beneficiază de o unică indemnizaţie lunară egală cu cea a funcţiei de primar. Cvorumul necesar delegării pentru exercitarea temporară a atribuțiilor primarului, respectiv ale viceprimarului se stabilește în mod similar cu cel necesar alegerii viceprimarului.

(6) Dacă devin vacante, în acelaşi timp, atât funcţia de primar, cât şi cea de viceprimar, consiliul local alege un nou viceprimar, prevederile alin. (1) – (3) aplicându-se până la alegerea unui nou primar.

Secțiunea 3-a Comisiile de specialitate, comisiile mixte şi comisiile speciale
  
ART.13 

  
Organizarea comisiilor de specialitate ale consiliului local

     
(1) În termen de 30 de zile de la constituire, consiliul local îşi organizează comisii de specialitate, pe principalele domenii de activitate.

  
(2) Consiliul Local al Comunei Lumina are trei comisii de specialitate, respectiv:

  
a)Comisia I pentru buget finante, investitii si achizitii , proiecte si programe de dezvoltare economico-sociala, are 7 membri;
   
b)Comisia II de urbanism si administrarea domeniului public si privat al comunei Lumina, sanatate, invatamant, cultura, protectie sociala , activitati sportive si de agrement are 5 membri;
  
c)Comisia III pentru administratie publica, juridic si de disciplina, aparare a ordinii publice si a drepturilor cetatenilor, agricultura, gospodarie comunala, protectia mediului, servicii, are 5 membri;
 
(3) Comisia de specialitate I avizează proiectele de hotărâri/realizează rapoarte pentru următoarele domenii:

     
a) activităţi economico-financiare;

     
b) investitii si achizitii;

 
c) dezvoltare economico-sociala

  
(4) Comisia de specialitate II avizează proiectele de hotărâri/realizează rapoarte pentru următoarele domenii:

     
a) urbanism si amenajare teritoriu;

     
b) administrarea domeniului public si privat
 
c) sanatate;

     
d) prestări servicii;

e) turism;

f) protective sociala
g) invatamant si cultura

 
(5) Comisia de specialitate III avizează proiectele de hotărâri/realizează rapoarte pentru următoarele domenii:

     
a) agricultură;

     
b) administratie publica, juridic si de disciplina;

 
c) protecţie mediu;

     
d) aparare a ordinii publice;

e) gospodarie comunala.

     
ART.14

 
Desemnarea membrilor în cadrul comisiilor de specialitate
    
(1) Numărul locurilor care revine fiecărui grup de consilieri locali în fiecare comisie de specialitate se stabileşte de către consiliul local, în funcţie de ponderea acestora în cadrul autorităţii deliberative, cu respectarea configuraţiei politice de la ultimele alegeri locale.  
(2) Nominalizarea membrilor fiecărei comisii se face de fiecare grup de consilieri locali. În acest sens, în vederea realizării proiectului de hotărâre a consiliului local, liderii grupurilor politice din consiliul local convin, prin consens, asupra componenţei fiecărei comisii de specialitate, ţinând cont, pe cât posibil, de următoarele:

    
a) reflectarea în fiecare comisie de specialitate a configuraţiei politice a consiliului local;

    
b) opţiunea consilierului local;

    
c) pregătirea profesională şi domeniul în care consilierul local îşi desfăşoară activitatea;

 
d) echilibrul de gen.

      
(3) Operaţiunile desfăşurate în cadrul procedurii de constituire a comisiilor de specialitate, numărul membrilor fiecărei comisii de specialitate, modul de stabilire a locurilor ce revin fiecărui grup de consilieri locali, precum şi componenţa nominală a acestora se stabilesc prin hotărâre a consiliului local. În vederea realizării proiectului de hotărâre a consiliului local, precum şi a instrumentelor de prezentare şi motivare, rezultatul negocierilor politice prevăzute la alin. (2) se transmite secretarului general şi primarului.

  
(4) Domeniile de activitate în care se pot organiza comisii de specialitate sunt cele detaliate în Anexa nr. 1 la prezentul regulament.

     
(5) Pot fi membri ai comisiilor de specialitate numai consilierii locali. Numărul membrilor unei comisii este întotdeauna impar.

    
(6) Având în vedere numărul de consilieri care compun consiliul local al Comunei Lumina coroborat cu numărul de membri ai fiecărei comisii, un consilier local va face parte dintr-o singură comisie de specialitate.

    
(7) În cazul în care situația sau condițiile concrete o impun,  consiliul local poate hotărâ cu majoritate absolută, schimbarea pe parcursul mandatului a numărului comisiilor, structurii (denumirea, numărul de membri), a atribuțiilor și a componenţei comisiilor de specialitate, pe bază de consens între consilierii locali, cu respectarea prevederilor alin. (2).
 
ART.15 

 
Atribuţiile comisiilor de specialitate

 
(1) Comisiile de specialitate au următoarele atribuţii principale:

a) analizează proiectele de hotărâri ale consiliului local din domeniul lor de activitate;

b) întocmesc avize asupra proiectelor de hotărâri şi asupra problemelor analizate, pe care le prezintă consiliului local;

c) îndeplinesc orice alte atribuţii stabilite prin regulamentul de organizare şi funcţionare a consiliului local sau însărcinări date prin hotărâri ale consiliului local, dacă acestea au legătură cu activitatea lor.

 
(2) Consiliul local, pe durata mandatului, poate stabili însărcinări specifice comisiilor de specialitate.

 
(3) Comisiile de specialitate adoptă avize cu majoritate simplă.

     
(4) Ținând cont de complexitatea obiectului unor proiecte de hotărâre/probleme supuse analizei în comisii, mai multe comisii pot emite avize pentru același proiect de hotărâre/problemă analizată. 

 
ART. 16 

 
Preşedintele şi secretarul comisiei de specialitate

 
(1) Comisiile de specialitate îşi aleg, prin votul deschis al majorităţii absolute a consilierilor locali ce o compun, câte un preşedinte şi câte un secretar. Operațiunea are loc, de regulă, în cadrul ședinței de consiliu în care este aprobată organizarea comisiilor de specialitate.

 
(2) Dacă alegerea președintelui comisiei de specialitate nu se realizează cu ocazia ședinței de consiliu în care este aprobată organizarea comisiilor de specialitate, președintele comisiei se alege în prima ședință de lucru a comisiei. În această situație, convocarea consilierilor locali în prima ședință de lucru a comisiei se face de către secretarul general al comunei. 
  
(3) Preşedintele comisiei de specialitate are următoarele atribuţii principale:

a) asigură reprezentarea comisiei în raporturile acesteia cu consiliul local, cu secretarul general, cu aparatul de specialitate al primarului, organismele prestatoare de servicii publice locale şi cu celelalte comisii;

b) primește de la secretarul general, în format electronic, materialele care urmează să fie supuse discuțiilor în comisie, convoacă şedinţele comisiei conform procedurii prevăzute în regulamentul de organizare şi funcţionare a consiliului local şi informează secretarul general al orașului cu privire la modalitatea de desfășurare a ședinței, data și ora acesteia;

c) conduce şedinţele comisiei;

d) prezintă și susţine în şedinţele consiliului local avizele formulate de comisie;

e) anunţă rezultatul votării, pe baza datelor comunicate de secretarul comisiei;

f) îndeplineşte orice alte atribuţii referitoare la activitatea comisiei, prevăzute de lege, de regulamentul de organizare şi funcţionare a consiliului sau stabilite de consiliul local;

g) comunică secretarului general al orașului în termen rezonabil, documentele care atestă prezența consilierilor locali la ședințele comisiei (pontaj de prezență întocmit de secretarul comisiei, avizat de persoana desemnată de secretarul general și aprobat de președintele comisiei), procesele-verbale ale fiecărei şedinţe ale comisiei de specialitate, avizele scrise și semnate emise de comisie separat pentru fiecare dintre problemele discutate precum și propunerile de amendamente care au fost aprobate în cadrul comisiei. În dreptul numelui consilierilor care au absentat de la lucrările ședinței comisiei de specialitate se va trece mențiunea de ”absent motivat ”sau cea de ”absent nemotivat”, după caz, în condițiile prezentului regulament. 

 
(4) Secretarul comisiei de specialitate îndeplineşte următoarele atribuţii principale:

         
  a) efectuează  apelul  nominal  şi  ţine  evidenţa  participării  la  şedinţe  a  membrilor comisiei;

             b) numără voturile şi îl informează pe preşedinte asupra cvorumului necesar pentru emiterea fiecărui aviz şi asupra rezultatului votării;

             c) asigură redactarea avizelor, a proceselor-verbale şi a altor documente prevăzute de lege;

            d) asigură înscrierea amendamentelor propuse, informează membrii comisiei despre aprobarea sau respingerea amendamentului, asigură redactarea și semnarea acestuia conform celor aprobate precum și înaintarea documentelor către secretarul general al comunei;


 e) întocmește pontaje de prezenţă la şedinţele de comisie;
           f) îndeplineşte orice alte sarcini prevăzute de regulamentul de organizare şi funcţionare a consiliului local sau însărcinări stabilite de comisie sau de către preşedintele acesteia.

 
ART.17 

 
Funcţionarea comisiilor de specialitate

  
(1) Comisiile de specialitate lucrează în plen şi deliberează cu votul majorităţii simple a membrilor lor. Prevederile art. 26 alin. (1) se aplica în mod corespunzător. De regulă, ședințele comisiilor de specialitate vor fi programate să se desfășoare începând cu ora 1400.
 
(2) În situații excepționale, constatate de către autoritățile abilitate, precum epidemiile, pandemiile, fenomenele naturale extreme, cutremure, acte de terorism și alte situații care fac imposibilă prezența fizică a consilierilor locali la locul desfășurării ședințelor comisiilor de specialitate, ședințele comisiilor de specialitate se pot desfășura în sistem online "la distanță" sau în sistem hibrid (o parte din consilierii locali vor fi prezenți fizic în sala de ședințe și o parte vor fi conectați prin mijloace electronice în regim videoconferință sau audioconferință), prin mijloace electronice, de comunicare la distanță, organizate prin grija președinților de comisii cu sprijinul primarului, conform anexei 12 la prezentul regulament.
 
(3) Participarea membrilor comisiei la şedinţele acesteia este obligatorie. Dacă absenţele continuă, fără a fi motivate, preşedintele comisiei poate propune consiliului local aplicarea sancţiunilor prevăzute la art. 80. Consilierul care nu poate participa la ședință, va comunica acest fapt, în timp util președintelui comisiei, sub sancțiunea nemotivării absenței. Absența de la lucrările comisiei de specialitate se consideră motivată în condiții similare ale absenței de la ședințele consiliului local, precum și în situația în care convocarea la ședință nu a fost trimisă consilierului cel mai târziu în ziua anterioară. 

   
(4) Președintele comisiei va înainta consiliului local propunerea de sancționare a consilierului care a absentat nemotivat de la cel puțin două ședințe consecutive ale comisiei pe care o conduce. Propunerea de sancționare va fi aprobată în prealabil de către comisia respectivă, prin vot, fiind necesar același cvorum ca și în cazul adoptării avizelor.

 
(5) Au dreptul să participe la şedinţele comisiei şi iniţiatorii propunerilor ce stau la baza lucrărilor comisiei precum și secretarul general al comunei. 

    
(6) La solicitarea preşedintelui comisiei sau a majorității membrilor comisiei, la lucrările comisiei vor fi invitați să participe conducătorii compartimentelor de resort care au semnat documente preparatorii (avize, rapoarte de specialitate, opinii, etc.) aferente actelor supuse discuției în comisie precum și alți specialiști, chiar și din afara instituției, dacă prezența acestora este necesară pentru clarificarea unor aspecte ce vizează problemele aflate în discuție. Pentru personalul din primărie, solicitarea de a participa la ședința comisiei se transmite persoanei vizate, în scris, telefonic sau prin orice alt mijloc de comunicare (prin intermediul secretarului general al comunei), de către președintele sau secretarul comisiei de specialitate, cel mai târziu până la ora 1400 a zilei anterioare celei în care are loc ședința, ocazie cu care se va comunica persoanei invitate și problema în care i s-a cerut concursul.

  
(7) Şedinţele comisiei de specialitate sunt, de regulă, publice. Comisia poate hotărâ, motivat, ca unele şedinţe sau dezbaterea unor puncte de pe ordinea de zi să se desfăşoare cu uşile închise.

 
(8) Convocarea consilierilor la şedinţele comisiei se face de către preşedintele acesteia cu cel puţin 3 zile înainte. În cazul proiectelor de hotărâre sau a altor situații care vor fi discutate în cadrul ședințelor extraordinare sau extraordinare cu convocare de îndată ale consiliului local, ședințele comisiilor de specialitate pot fi convocate și în aceeași zi, în timp util. Documentul de convocare a şedinţelor comisiilor de specialitate va conţine în mod obligatoriu următoarele elemente:

    a) data şi ora şedinţei;

    b) modalitatea de desfășurare;

    c) locul de desfăşurare a şedinţei;

    d) proiectul ordinii de zi a şedinţei.
  
(9) Ordinea de zi se aprobă de comisie la propunerea preşedintelui. Oricare dintre membrii comisiei poate cere includerea pe ordinea de zi a unor probleme.

  
(10) Şedinţele comisiilor de specialitate se desfăşoară înaintea şedinţelor consiliului local, atunci când ordinea de zi a şedinţei acestuia cuprinde sarcini, probleme sau proiecte de hotărâri asupra cărora i se solicită avizul.
  
(11) Avizele emise de către comisie au caracter consultativ și se prezintă consiliului local de către președintele comisiei, în ședința în care este supusă discuției problema/proiectul pentru care avizul a fost emis. Prezentarea avizului comisiei în cadrul ședinței de consiliu nu suplinește obligația de trasmitere a avizului în format letric și exemplar original către secretarul general, în termenul stabilit.

 
(11) Amendamentele/propunerile de modificare și/sau de completare a actului supus discuției în comisii se prezintă înainte de votul final pentru adoptarea avizului comisiei. 

 
(12) Secretarul comisiei sau, în lipsa acestuia, consilierul local desemnat de președinte ca înlocuitor întocmeşte avizul, cu caracter consultativ, al comisiei, pe baza amendamentelor şi a propunerilor formulate de membrii acesteia, care au fost aprobate cu majoritatea voturilor consilierilor locali prezenţi.

  
(13) Avizele întocmite de comisie cuprind separat, cu motivarea necesară, atât amendamentele şi propunerile acceptate, cât şi cele respinse.

 
(14) Avizul comisiei de specialitate al cărui format se regăseşte în anexa nr. 4 la prezentul regulament, conţine, în mod obligatoriu, următoarele:

    a) motivarea avizului;

    b) menţiunea cu privire la avizul asupra proiectului de hotărâre, respectiv avizare favorabilă cu/fără amendamente sau avizare nefavorabilă;

    c) numărul/data înregistrării în registrul privind evidenţa avizelor/rapoartelor comisiei de specialitate, păstrat şi completat de către secretarul acesteia;

    d) semnătura preşedintelui şi cea a secretarului comisiei de specialitate.

    
(15) Avizele întocmite se înregistrează într-un registru special, al cărui format se regăseşte în anexa nr. 5 la prezentul regulament. Avizele întocmite sunt predate în format letric secretarului general al comunei. Formularul adresei prin care comisia de specialitate transmite secretarului general documentele produse de aceasta se regăseşte în anexa nr. 3 la prezentul regulament.

 
(16) La începutul fiecărei ședințe a consiliului local, înainte de supunerea spre aprobare a ordinii de zi a ședinței, președinții comisiilor de specialitate vor prezenta consiliului local avizele pentru toate proiectele de hotărâre discutate și cuprinse în proiectul ordinii de zi conform anexei la actul de convocare a ședinței precum și pentru proiectele propuse a fi discutate suplimentar.

  
(17) În situaţii excepţionale în care şedinţele consiliului local şi ale comisiilor de specialitate se desfăşoară prin mijloace electronice, de comunicare la distanță, avizul comisiei de specialitate se transmite secretarului general al comune Lumina prin mijloace electronice, anterior desfășurării ședinței Consiliului Local, sub semnătura președintelui comisiei.  În acelaşi mod se înaintează avizul către consilierii locali şi iniţiatori, după, caz, cel mai târziu în ziua şedinţei, anterior aprobării ordinii de zi.
 
(18) Votul în comisii este, de regulă, deschis. În anumite situaţii comisia poate hotărî ca votul să fie secret, stabilind, de la caz la caz, şi modalitatea de exprimare a acestuia.

  
(19) În situaţii excepţionale în care şedinţele comisiilor de specialitate se desfăşoară prin mijloace electronice de comunicare la distanță, votul deschis al consilierilor locali se exprimă prin apel nominal, efectuat de preşedintele comisiei și consemnat în scris, acestuia revenindu-i obligația de a transmite înscrisul, sub semnătura sa, secretarului general, cel mai târziu înainte de începerea ședinței consiliului local.
  
(20) Lucrările şedinţelor comisiei se consemnează, prin grija secretarului acesteia, într-un proces-verbal. După încheierea şedinţei, procesul-verbal este semnat de către preşedintele și secretarul comisiei și va fi înaintat secretarului general în vederea arhivării la dosarul ședinței consiliului local în cadrul căreia se dezbat proiectele care au făcut obiectul ședinței pe comisie. 

  
(21) Preşedintele poate încuviinţa ca procesele-verbale ale şedinţelor să fie consultate de alte persoane interesate care nu au participat la şedinţă, cu excepţia proceselor-verbale întocmite în şedinţele ale căror lucrări s-au desfăşurat cu uşile închise.

 
ART.18 

 
Comisiile speciale şi comisiile mixte

  
(1) Consiliile locale pot organiza comisii speciale de analiză şi verificare formate din consilieri locali, pe perioadă determinată, la propunerea unei treimi din numărul consilierilor locali în funcţie sau a primarului. Componenţa, obiectivele şi perioada de desfăşurare a activităţilor acestora se stabilesc se stabilesc prin hotărâre a consiliului local adoptata cu majoritate absolută a consilierilor în funcție. Membrii comisiei acţionează în limitele stabilite prin hotărâre. 

 
(2) Operaţiunile desfăşurate în cadrul procedurii de constituire a comisiilor speciale, numărul membrilor fiecărei comisii şi modul de stabilire a locurilor ce revin fiecărui grup de consilieri locali, precum şi componenţa nominală a acestora se stabilesc prin hotărâre a consiliului local.

  
(3) Comisia de analiză şi verificare prezintă consiliului local ori primarului, după caz, la termenul stabilit de acesta, raportul întocmit în urma analizelor şi verificărilor efectuate. Raportul cuprinde, dacă este cazul, propuneri concrete de îmbunătăţire a activităţii în domeniul supus analizei sau verificării.

  
(4) Consiliile locale pot organiza, din proprie iniţiativă sau din iniţiativa primarului, după caz, comisii mixte formate din consilieri locali, funcţionari publici şi alţi specialişti, pe perioadă determinată. Denumirea, numărul de membri, componenţa nominală, obiectivele şi perioada de desfăşurare a activităţilor acestora se stabilesc prin hotărâre a consiliului local adoptată cu majoritate absoluta a consilierilor in functie. Membrii comisiei acţionează în limitele stabilite prin hotărâre.

         (5) În vederea organizării votului secret pentru situațiile în care legea impune sau consiliul local stabilește această modalitate de vot, precum și pentru validarea rezultatului votării, se organizează Comisia mixtă care are ca obiect organizarea votului „secret” în situaţiile expres prevăzute de legislaţia în vigoare, precum şi în cazurile în care Consiliul local al Comunei Lumina stabileşte adoptarea unor hotărâri prin vot „secret”,  cu un număr de 3 membri titulari, toți cu drept de vot și care vor alege din rândurile lor un președinte și un secretar. Comisia va funcționa pe durata exercitării mandatului și va avea ca obiectiv desfășurarea următoarelor activități:

 
-primeşte şi înregistrează propunerile formulate de primar sau consilierii locali în cazul în care legislaţia în vigoare prevede în mod expres votul secret asupra unor propuneri sau proiecte de hotărâri, ori în cazul în care Consiliul local stabileşte ca unele hotărâri să fie luate prin vot secret; 

 
-organizează şi urmăreşte exercitarea votului secret de către consilierii locali; 

 
-numără voturile şi stabileşte rezultatul votului; 

 
-întocmește procesul verbal de constatare a rezultatului votului secret. 

          (6) Şedinţele comisiilor mixte sunt publice.

CAPITOLUL IV. FUNCȚIONAREA CONSILIULUI LOCAL

Secțiunea I. Rolul și atribuțiile consiliului local

ART.19 

Mandatul consiliului local

(1) Consiliul local se alege pentru un mandat de 4 ani în condiţiile legii privind alegerea autorităţilor administraţiei publice locale.

(2) Mandatul consiliului local se exercită de la data la care consiliul local este legal constituit până la data la care consiliul local nou-ales este declarat legal constituit.

(3) Mandatul consiliului local poate fi prelungit, prin lege organică, în caz de război sau catastrofă ori alte situaţii expres prevăzute de lege atunci când, din cauza acestor situaţii, nu pot fi organizate alegeri în condiţiile alin. (1).

          ART.20

 
Condiţii speciale de exercitare a mandatului aleşilor locali
 
(1) Consiliul local ales în cursul unui mandat, ca urmare a dizolvării consiliului local, încheie mandatul precedentei autorităţi a administraţiei publice locale.

          (2) Consiliul local ales în urma organizării unor noi unităţi administrativ-teritoriale, îşi exercită mandatul numai până la organizarea următoarelor alegeri locale generale.

 
ART.21 

 
Atribuţiile consiliului local

   
(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

 
(2) Consiliul local exercită următoarele categorii de atribuţii:
  
a) atribuţii privind unitatea administrativ-teritorială Comuna Lumina, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

  
b) atribuţii privind dezvoltarea economico-socială şi de mediu a oraşului;

    
c) atribuţii privind administrarea domeniului public şi privat al oraşului;

  
d) atribuţii privind gestionarea serviciilor de interes local;

  
e) atribuţii privind cooperarea interinstituţională pe plan intern şi extern.

   
(3) În exercitarea atribuţiilor prevăzute la alin.(2) lit.a) - atribuţii privind unitatea administrativ-teritorială Comuna Lumina, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, consiliul local:

a) aprobă statutul comunei precum şi regulamentul de organizare şi funcţionare a consiliului local;

b) alege viceprimarul, din rândul consilierilor locali, la propunerea primarului sau a consilierilor locali, în condiţiile art. 11 alin. (2);

c) aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora;

d) exercită, în numele Comunei Lumina, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii;

e) hotărăşte înfiinţarea sau reorganizarea de instituţii, servicii publice, societăţi şi regii autonome, în condiţiile legii.

(4) În exercitarea atribuţiilor prevăzute la alin.(2) lit.b) - atribuţii privind dezvoltarea economico-socială şi de mediu a comunei, consiliul local:

a) aprobă, la propunerea primarului, bugetul orașului, virările de credite, modul de utilizare a rezervei bugetare şi contul de încheiere a exerciţiului bugetar;

b) aprobă, la propunerea primarului, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare, a comunei, în condiţiile legii;

c) stabileşte şi aprobă impozitele şi taxele locale, în condiţiile legii;

d) aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;

e) aprobă strategiile privind dezvoltarea economică, socială şi de mediu a comunei;

f) asigură un mediu favorabil înfiinţării şi/sau dezvoltării afacerilor, inclusiv prin valorificarea patrimoniului existent, precum şi prin realizarea de noi investiţii care să contribuie la îndeplinirea programelor de dezvoltare economică regională şi locală;

g) asigură realizarea lucrărilor şi ia măsurile necesare implementării şi conformării cu prevederile angajamentelor asumate de România în calitate de stat membru al Uniunii Europene în domeniul protecţiei mediului şi gospodăririi apelor pentru serviciile furnizate cetăţenilor.

(5) Dacă bugetul orașului, prevăzut la alin. (4) lit. a), nu poate fi adoptat după două şedinţe consecutive, care au loc la un interval de cel mult 7 zile, activitatea se desfăşoară pe baza bugetului anului precedent până la adoptarea noului buget, dar nu mai târziu de 45 de zile de la data publicării legii bugetului de stat în Monitorul Oficial al României, Partea I.

         (6) În exercitarea atribuţiilor prevăzute la alin.(2) lit.c) - atribuţii privind administrarea domeniului public şi privat al comunei, consiliul local:

a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, după caz, precum şi a serviciilor publice de interes local, în condiţiile legii;

b) hotărăşte vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, după caz, în condiţiile legii;

c) avizează sau aprobă, în condiţiile legii, documentaţiile de amenajare a teritoriului şi urbanism ale localităţii;

d) atribuie sau schimbă, în condiţiile legii, denumiri de străzi, de pieţe şi de orice alte obiective de interes public local.

(7) În exercitarea atribuţiilor prevăzute la alin.(2) lit.d) - atribuţii privind gestionarea serviciilor de interes local, consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:

a) educaţia;

b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;

c) sănătatea;

d) cultura;

e) tineretul;

f) sportul;

g) ordinea publică;

h) situaţiile de urgenţă;

i) protecţia şi refacerea mediului;

j)  conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale;

k) dezvoltarea urbană;

l) evidenţa persoanelor;

m) podurile şi drumurile publice;

n) serviciile comunitare de utilităţi publice de interes local;

o) serviciile de urgenţă de tip salvamont, salvamar şi de prim ajutor;

p) activităţile de administraţie social-comunitară;

q) locuinţele sociale şi celelalte unităţi locative aflate în proprietatea unităţii administrativ-teritoriale sau în administrarea sa;

r) punerea în valoare, în interesul colectivităţii locale, a resurselor naturale de pe raza unităţii administrativ-teritoriale;

s) alte servicii publice de interes local stabilite prin lege.

(8) În exercitarea atribuţiilor prevăzute la alin. (2) lit. d), consiliul local:

a) sprijină, în condiţiile legii, activitatea cultelor religioase;

b)  aprobă  construirea  locuinţelor  sociale,  criteriile  pentru  repartizarea  locuinţelor sociale şi a utilităţilor locative aflate în proprietatea sau în administrarea sa.

       
(9) În exercitarea atribuţiilor prevăzute la alin.(2) lit.e) - atribuţii privind cooperarea interinstituţională pe plan intern şi extern, consiliul local:

a) hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;

b) hotărăşte,în condiţiile legii, înfrăţirea oraşului cu unităţi administrativ-teritoriale din alte ţări;

c) hotărăşte, în condiţiile legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

 
(10) În exercitarea atribuţiilor prevăzute la alin.(2) lit. a), b) şi d), consiliul local:

a) poate asigura, în tot sau în parte, cu acordul titularului dreptului de proprietate sau al celui de administrare, lucrările şi fondurile necesare pentru reabilitarea, dotarea şi funcţionarea clădirilor în care îşi desfăşoară activitatea autorităţi sau instituţii publice a căror activitate prezintă un interes local. Bunurile achiziţionate pentru dotări rămân în proprietatea unităţii administrativ-teritoriale;

b) poate asigura, în tot sau în parte, cu acordul instituţiei sau autorităţii publice titulare a dreptului de proprietate sau de administrare, lucrări de amenajare, dotare şi întreţinere a clădirilor sau terenurilor aflate în proprietatea publică sau privată a statului, în scopul creşterii nivelului de atractivitate turistică a unităţii administrativ-teritoriale, cu condiţia ca, prin acordul exprimat, titularul dreptului să permită accesul publicului în spaţiile astfel îmbunătăţite pe o perioadă de minimum 5 ani. Bunurile achiziţionate pentru dotări rămân în proprietatea unităţii administrativ-teritoriale.

 
(11) Pentru realizarea atribuţiilor prevăzute la alin. (2) consiliul local poate solicita informări şi rapoarte de la primar, viceprimar şi de la conducătorii organismelor prestatoare de servicii publice şi de utilitate publică de interes local.

 
(12) Consiliul local hotărăşte acordarea unor sporuri şi a altor facilităţi, potrivit legii, personalului angajat în cadrul aparatului de specialitate al primarului şi serviciilor publice de interes local.

 
(13) Consiliul local poate conferi persoanelor fizice române sau străine cu merite deosebite titlul de cetăţean de onoare al oraşului, în baza unui regulament propriu prin care se stabilesc şi condiţiile retragerii titlului conferit. Regulamentul poate fi parte integrantă a statutului comunei.

 
(14) Consiliul local îndeplineşte orice alte atribuţii, în toate domeniile de interes local, cu excepţia celor date în mod expres în competenţa altor autorităţi publice, precum şi orice alte atribuţii stabilite prin lege. 

    
(15) Consiliul local poate înființa institutii publice de interes local în principalele domenii de activitate, potrivit specificului si nevoilor colectivității locale, cu respectarea prevederilor legale și în limita mijloacelor financiare de care dispun.

        
(16) Consilierii locali pot fi împuterniciți să reprezinte interesele comunei în societăți, regii autonome de interes local, consilii de administrație și alte organisme de cooperare sau parteneriat, prin hotarare a consiliului local, în conditiile legii, cu respectarea regimului incompatibilităților aplicabil și a configuratiei politice de la ultimele alegeri locale.

 

Secțiunea a 2-a. Funcționarea consiliului local

 
ART. 22 

 
Tipurile de şedinţe ale consiliului local

(1) Consiliul local se întruneşte în şedinţe ordinare, cel puţin o dată pe lună, la convocarea primarului.

(2) Consiliul local se poate întruni şi în şedinţe extraordinare la convocarea:

a) primarului;

b) a cel puţin unei treimi din numărul consilierilor locali în funcţie;

c) primarului, ca urmare a solicitării prefectului, în cazuri care necesită adoptarea de măsuri imediate pentru gestionarea situațiilor de criză sau de urgență.

  ART. 23 

Convocarea şedinţelor consiliului local

(1) Consiliul local se convoacă după cum urmează:

a)prin dispoziţie a primarului în situațiile prevăzute la art.22 alin.(1) și alin.(2) lit.a) și c);

      b)prin convocare semnată de către consilierii locali care au această iniţiativă în situația prevăzute la art. 22 alin.(2) lit.b. Formatul modelului orientativ de convocare se regăseşte în anexa nr. 6 la prezentul regulament.
        (2) Convocarea consilierilor locali se asigură prin grija secretarului general al comunei, cel târziu în ziua ulterioară primirii de către acesta a dispoziţiei sau documentului de convocare iniţiat de cel puţin o treime din numărul consilierilor locali în funcţie. Informarea cu privire la convocare se realizează telefonic prin intermediul persoanei desemnată de secretarul general, pe baza convocatorului pus la dispoziție de către secretarul general și care va fi semnat de către persoana care a asigurat contactarea telefonică. Actul se predă ulterior secretarului general pentru contrasemnare și arhivare la dosarul ședinței.

        (3) Pentru o comunicare directă mai facilă, consilierii locali pot fi informați atât cu privire la convocare cât și cu privire la ordinea de zi prin sms, whatsapp sau e-mail (pe numerele de telefon sau adresele de e-mail puse la dispoziția secretarului general al comunei Lumina de către consilierii locali). 

        (4) Data şedinţei consiliului local precizată cu ocazia convocării este stabilită cu respectarea modului de calcul al termenelor procedurale, prevăzut de art. 181 din Codul de procedură civilă, republicată, cu modificările şi completările ulterioare, astfel:

a) în termen de 5 zile de la data comunicării dispoziţiei de convocare pentru şedinţele ordinare;

b) în termen de 3 zile de la data comunicării dispoziţiei sau documentului de convocare pentru şedinţele extraordinare.

         (5) În caz de forţă majoră şi/sau de maximă urgenţă pentru rezolvarea intereselor locuitorilor comunei ori în situația în care este necesară adoptarea unor proiecte a căror aplicabilitate este urgentă și nu pot fi amânate, convocarea consiliului local pentru şedinţa extraordinară, prin excepție de la dispozițiile alin.(4) lit.b), se face de îndată, respectiv chiar și în aceeași zi, cu condiția asigurării convocării, comunicării documentelor, punerea acestora la dispoziția consilierilor în termene rezonabile.

         (6) Documentul  de  convocare  cuprinde  obligatoriu  următoarele  informaţii  despre şedinţă:

a) data și ora desfăşurării;

b) modalitatea de desfășurare - în sala de ședințe cu prezența fizică a tuturor consilierilor, în sistem online ”la distanță” (toți consilierii vor fi conectați prin mijloace electronice) sau în sistem ”hibrid” (o parte din consilierii locali vor fi prezenți fizic în sală și o parte vor fi conectați prin mijloace electronice în regim videoconferință sau audioconferință);

c) locul desfășurării în cazul ședințelor desfășurate cu participarea fizică a consilierilor locali, sau aplicațiile/modalitățile electronice folosite în cazul ședințelor desfășurate prin mijloace electronice;

d) proiectul ordinii de zi;

e) materialele înscrise pe proiectul ordinii de zi;

f) modalitatea prin care sunt puse la dispoziţia consilierilor locali, potrivit opţiunilor acestora, materialele înscrise pe proiectul ordinii de zi;

g) indicarea comisiilor de specialitate cărora le-au fost trimise spre avizare proiectele de hotărâri;

        h) invitaţia de a formula şi depune amendamente asupra proiectelor de hotărâri și termenul limită până la care se pot depune acestea;

        (7) Locul desfășurării ședințelor consiliului local este sala de ședințe a primăriei aflată la adresa: str. Mare nr. 170, localitatea Lumina, Comuna Lumina, parter. Ședințele ordinare se convoacă de regulă în a patra zi de marti a fiecărei luni, iar ședințele extraordinare după necesitate, toate începând cu orele 1400. 

        (8) În situații excepționale, constatate de către autoritățile abilitate, precum starea de urgență, starea de alertă, epidemii, pandemii, fenomene naturale extreme, cutremure și alte situații care fac imposibilă prezența consilierilor locali, sau a unei părți a acestora, la locul desfășurării ședințelor consiliului local, ședințele consiliului local sau ale comisiilor de specialitate se desfășoară prin mijloace electronice, de comunicare la distanță. 

        (9) Procedura privind desfășurarea ședințelor Consiliului Local al Comunei Lumina în cazuri excepționale, în caz de decretare a stării de urgență/alertă, în caz de dezastre sau calamități naturale și alte situații similare, este aprobată prin anexa nr.12 la prezentul regulament, care poate fi modificată și/sau completată ori de câte ori situația o impune.

 
(10) Funcție de condițiile concrete date de disponibilitatea locației ori alte situații – pandemii, epizootii, stare de urgență/alertă, forță majoră, etc., atât locația cât și data/ora ședințelor pot fi modificate, conform actului de convocare. 

       
(11) Ulterior convocării transmise telefonic, secretarul general asigură transmiterea, către consilierii locali, a invitației la ședință precum și a proiectelor de hotărâre/altor documente înscrise în proiectul ordinii de zi, însoțite de actele preparatorii (referate de aprobare, anexe, avize cu caracter conform, consultativ sau facultativ, raportul compartimentului de resort, avizul/avizele comisiilor de specialitate ale consiliului local, alte documente primite de secretarul general în vederea asigurării redactării proiectului de hotărâre). Documentele se transmit în format electronic, prin e-mail la adresele puse la dispoziție de către consilierii locali. Orice eroare de transmitere se aduce la cunoștința secretarului general de îndată, de către persoana care a efectuat transmiterea electronică a documentelor. Similar, erorile de recepționare se aduc la cunoștința secretarului general, de către consilierii locali aflați în cauză, prin orice mijloace,  pentru a fi luate în timp util măsuri de retransmitere.  

        (12) Materialele înscrise în proiectul ordinii de zi vor fi multimplicate în două exemplare din care un exemplar se comunică primarului și un exemplar viceprimarului. În cadrul ședinței comisiilor de specialitate, materialele se vor putea consulta fizic de către consilieri, aceștia solicitând punerea la dispoziție a dosarului care a fost comunicat viceprimarului. Dosarul cuprinzând materialele originale se va păstra la secretarul general. 

      (13) În aceeași modalitate prevăzută la alin.(11) și (12) vor fi puse la dispoziția consilierilor și materialele care se solicită să fie înscrise suplimentar pe proiectul ordinii de zi.

     (14) Secretarul general transmite prefectului, sub semnătura sa, evidenţa prezenţei consilierilor locali la convocările pentru şedinţele care nu s-au putut desfăşura din lipsa cvorumului, în termen de 3 zile de la data convocării (data pentru care s-a convocat ședința). Evidenţa transmisă prefectului precizează şi situaţiile în care, urmare a ultimei absenţe, a intervenit cazul de încetare de drept a mandatului prevăzut la art. 204 alin. (2) lit. e) din OUG nr.57/2019, cu modificările și completările ulterioare.

     (15) În toate cazurile, convocarea se consemnează în procesul-verbal al şedinţei.

ART.24

Ordinea de zi    

(1) Proiectul ordinii de zi se redactează de către secretarul general, cu sprijinul compartimentelor de resort din cadrul aparatului de specialitate al primarului, ca anexă la documentul de convocare la propunerea primarului sau a consilierilor locali, după caz, în condiţiile legii.

(2) Este obligatorie înscrierea pe proiectul ordinii de zi a proiectelor de hotărâri care îndeplinesc condiţiile prevăzute la art. 25 alin. (10) din prezentul regulament.
(3) Proiectul ordinii de zi a şedinţei consiliului local poate cuprinde: 

    a) aprobarea procesului-verbal al şedinţei anterioare;

    b) proiecte de hotărâri, cu menţionarea: numărului de înregistrare, a titlului şi a iniţiatorului, potrivit anexei nr. 7 la prezentul regulament;

    c) rapoarte ale primarului, ale viceprimarului, ale consilierilor locali, ale comisiilor de specialitate, ale comisiilor speciale sau mixte;

    d) rapoarte sau informări ale conducătorilor organismelor prestatoare de servicii publice şi de utilitate publică, după caz;

    e) întrebări, interpelări, răspunsuri, declarații politice;

    f) petiţii;

    g) orice alte probleme de interes local.

(4) Ca regulă, proiectele de hotărâre înscrise în proiectul ordinii de zi care vor fi supuse aprobării consiliului local și care se finalizează cu emiterea actului administrativ sub forma hotărârii, se înscriu consecutiv în ordinea înregistrării lor începând cu nr. crt.1, iar cele care nu necesită aprobare sub forma actului administrativ se vor înscrie după proiectele de hotărâre, în ordinea depunerii lor la secretarul general, fiind numerotate în continuarea acestora.
       (5) Proiectul ordinii de zi a şedinţei consiliului local se aduce la cunoştinţă locuitorilor oraşului prin afişarea actului de convocare și anexei acestuia pe pagina de internet a unităţii administrativ-teritoriale sau prin afișare la avizierul de la sediul instituției.

       (6) În situația în care, cetăţenii aparţinând unei minorităţi naţionale au o pondere de peste 20% din numărul locuitorilor comunei Lumina, stabilit la ultimul recensământ, proiectul ordinii de zi se aduce la cunoştinţa publică şi în limba minorităţii naţionale respective.

       (7) Scoaterea/retragerea unui proiect de hotărâre de pe proiectul ordinii de zi se face în situaţia în care acesta nu îndeplineşte condiţiile prevăzute la art. 25 alin. (10) din prezentul regulament sau numai cu acordul/la solicitarea iniţiatorului, dacă acesta îndeplineşte condiţiile respective. După aprobarea ordinii de zi, inițiatorul proiectului poate solicita amânarea discutării lui, situație în care proiectul în cauză nu va mai fi supus votului. 

        (8) Ordinea de zi a şedinţei se aprobă cu majoritate simplă, la propunerea celui/celor care a/au cerut convocarea consiliului local.
        (9) Suplimentarea ordinii de zi se aprobă cu majoritate simplă, la solicitarea primarului, a consilierilor locali sau a secretarului general, numai pentru probleme urgente, a căror aprobare nu poate fi amânată până la o ședință viitoare. Proiectele de hotărâre care nu îndeplinesc cumulativ condiţiile prevăzute la art. 25 alin. (10) din prezentul regulament nu pot fi înscrise suplimentar pe ordinea de zi și nu pot fi supuse aprobării.

       (10) În cazul neaprobării proiectului ordinii de zi, în condiţiile prevăzute la alin. (8), nu se acordă indemnizaţia cuvenită consilierilor locali pentru şedinţa respectivă.

       
ART.25

 
Proiectele de hotărâri ale consiliului local

(1) Proiectele de hotărâri pot fi iniţiate de primar, de consilierii locali – individual ori în grup, sau de cetăţeni. Elaborarea proiectelor se face de cei care le propun, cu sprijinul secretarului general al comunei şi al compartimentelor de resort din cadrul aparatului de specialitate al primarului.

(2) La elaborarea proiectelor de hotărâri ale consiliului local se vor respecta prevederile Regulamentului privind măsurile metodologice referitoare la circulatia proiectelor de hotărâri ale consiliului local adoptat de către consiliul local, adoptat prin hotărâre a consiliului local
(3) Proiectele de hotărâri şi referatele de aprobare ale acestora se redactează în conformitate cu normele de tehnică legislativă.

(4) Proiectele de hotărâri ale consiliului local însoţite de referatele de aprobare ale acestora şi de alte documente de prezentare şi de motivare se înregistrează în registrul special de evidență al proiectelor de hotărâre, al cărui format se regăseşte în anexa nr. 7 la prezentul regulament şi se transmit, de către secretarul general al comunei:

a) compartimentelor de resort din cadrul aparatului de specialitate al primarului în vederea analizării şi întocmirii rapoartelor de specialitate;

b) comisiilor de specialitate ale consiliului local în vederea dezbaterii şi întocmirii avizelor.

(5) Nominalizarea compartimentelor de resort şi a comisiilor de specialitate cărora li se transmit proiectele de hotărâri ale consiliului local, precum şi celelalte documente, potrivit prevederilor alin. (4), se face de către primar împreună cu secretarul general al comunei.

(6) Odată cu transmiterea proiectelor de hotărâri se comunică şi data de depunere a rapoartelor şi a avizelor, avându-se grijă ca rapoartele compartimentelor de resort să poată fi transmise şi comisiilor de specialitate înainte de pronunţarea acestora. Modelul adresei de transmitere a documentelor către comisii spre analiză de regăsește în anexa nr.2 la prezentul regulament. 

(7) După examinarea proiectului de hotărâre, comisia de specialitate a consiliului local emite un aviz prin care propune adoptarea sau, după caz, respingerea proiectului.

(8) Avizul comisiei de specialitate poate fi favorabil sau nefavorabil. Dacă avizul este favorabil, se pot formula amendamente în cadrul comisiei de specialitate. Amendamentele adoptate în cadrul comisiei de specialitate însoțesc proiectul de hotărâre care se dezbate în ședința consiliului local.
(9) Avizul comisiei și amendamentele formulate în cadrul acesteia, după caz, se transmit secretarului general al comunei, care dispune măsurile corespunzătoare înaintării lui către consilierii locali şi către iniţiator, după caz, cel mai târziu în ziua şedinţei.

         (10) Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de:

        a) referatul  de  aprobare,  ca  instrument  de  prezentare  şi  motivare,  semnat  de iniţiator;

        b) rapoartele compartimentelor de resort din cadrul aparatului de specialitate al primarului (în situația în care pentru emiterea raportului sunt nominalizate mai multe compartimente de resort, se poate emite un raport comun al acestora);

        c) avizele cu caracter consultativ ale comisiilor de specialitate ale consiliului local;

        d) alte documente prevăzute de legislaţia specială.  

        (11) Secretarul general al comunei verifică îndeplinirea condiţiilor de la alin.(10) şi aduce la cunoştinţa consiliului local cazul neîndeplinirii acestora înainte de adoptarea ordinii de zi, atât pentru proiectele înscrise în proiectul ordinii de zi, cât și pentru cele propuse a fi înscrise suplimentar. 

         (12) Rapoartele şi avizele prevăzute la alin. (10) trebuie întocmite în termenul prevăzut la alin. (6), dar nu mai târziu de 30 de zile de la înregistrarea proiectelor de hotărâre propuse pentru a fi înscrise pe proiectul ordinii de zi a şedinţelor ordinare ale consiliului local, respectiv în termen de cel mult 3 zile de la înregistrarea proiectelor de hotărâre propuse a fi înscrise pe proiectul ordinii de zi a şedinţelor extraordinare. În situaţia şedinţelor extraordinare convocate de îndată, rapoartele compartimentelor de specialitate se întocmesc în procedură de urgenţă, cel târziu odată cu proiectul hotărârii. Prin expresia ”odată cu proiectul hotărârii”  se înțelege cel mai târziu data ședinței, dar înainte de începerea acesteia.

         (13) Iniţiatorul proiectului îl poate retrage sau poate renunţa, în orice moment (cel mai târziu până în momentul supunerii la vot), la susţinerea acestuia.         

         (14) Avizul de legalitate al secretarului general al comunei emis pentru proiectele de hotărâre are caracter consultativ și se concretizează prin semnarea documentului în cauză la rubrica destinată avizării. Avizul are valoare doar pentru documentul în forma prezentată spre avizare. Pentru proiectele de hotărâre înscrise suplimentar pe proiectul ordinii de zi avizul de legalitate poate fi emis odată cu contrasemnarea hotărârii.  Avizul negativ precum și avizul cu observații se emit în formă scrisă. 

         (15) În exercitarea atribuțiilor de avizare a proiectelor de hotărâre, respectiv de contrasemnare a hotărârilor, secretarul general are autonomie profesională și nu poate fi supus niciunei îngrădiri sau presiuni de orice tip ori influenței rezultate din subordonarea ierarhică ori celei rezultate din evaluarea anuală a competențelor profesionale individuale.

        (16) Avizul de legalitate al secretarului general se bazează pe informațiile care provin din actele preparatorii care însoțesc proiectul de hotărâre (referat de aprobare, raport al compartimentului de specialitate, avize conforme, consultative sau facultative, documentații, expertize, anexe, etc.) și nu vizează aspecte financiare, tehnice, economice sau de oportunitate. 

       (17) În situația în care secretarul general al comunei este în imposibilitate de a-și exercita atribuțiilor rezultate din relația cu consiliul local, indiferent de cauze, atribuțiile acestuia sunt exercitate de către înlocuitorul său de drept, conform atribuțiilor din fișa postului. 

       (18) Responsabilitatea pentru informațiile, datele, stările de fapt și de drept rezultate din actele preparatorii enumerate la alin. (16) revine semnatarilor documentelor în cauză. 

        ART.26

Cvorumul şedinţelor consiliului local

(1) Şedinţele consiliului local se desfăşoară legal în prezenţa majorităţii consilierilor locali în funcţie. Se consideră prezenți și consilierii locali care participă la ședință prin utilizarea oricăror mijloace electronice.

(2) Prezenţa consilierilor locali la şedinţă este obligatorie, cu excepţia cazului în care aceştia absentează motivat. Absenţa este considerată motivată dacă se face dovada că aceasta a intervenit din cauza:

    a) unei boli care a necesitat spitalizarea sau a unei stări de sănătate pentru care s-a eliberat certificat de concediu medical;

    b) unei deplasări în străinătate;

    c) unor evenimente de forţă majoră;

    d) în cazul decesului soţiei/soţului consilierului local sau al unei rude de până la gradul al II-lea a consilierului local ales ori al soţiei/soţului acestuia, inclusiv;

    e) concediului de odihnă;

    f) în cazul căsătoriei consilierului local sau al unei rude de până la gradul al II-lea a consilierului local inclusiv;

    g) în cazul botezului unei rude de până la gradul al III-lea a consilierului local inclusiv;

    h) unei delegaţii în interesul comunităţii locale sau în interesul serviciului;

    i) participării la cursuri de pregătire, formare şi perfecţionare profesională; 
    j) alte situaţii cu ar fi imposibilitatea consilierului local de a se deplasa pe jos sau cu mijlocul de transport din cauza unui eveniment în trafic, detașare de la locul de muncă, nașterea unui copil, etc.); 

         (3) În varianta în care absența consilierului de la ședință are drept cauze altele decât cele enumerate la lit.j) și nu se încadrează în situațiile descrise la lit.a) – i), în prima ședință consilierul local poate prezenta consiliului local motivul absenței și să solicite încadrarea motivului în categoria celor de motivare a absenței.

         (4) Consilierul local care absentează nemotivat de două ori consecutiv la şedinţele consiliului local este sancţionat în condițiile prezentului regulament.

         (5) Consilierii locali sunt obligaţi să îşi înregistreze prezenţa la ședințele consiliului local în evidenţa ţinută de secretarul general al comunei, prin semnarea documentului pus la dispoziția consilierilor în acest sens. În situațiile în care ședințele se desfășoară în regim ”la distanță”, prin mijloace electronice, evidența prezenței la ședință a consilierilor se întocmește și se semnează de către persoana desemnată de către secretarul general și se contrasemnează de acesta și de către președintele de ședință.

         (6) Consilierul local care nu poate lua parte la şedinţă este obligat să aducă această situaţie la cunoştinţa secretarului general al comunei, cel mai târziu cu o oră înainte de începerea ședinței și să-i remită actele doveditoare ale motivării absenței.

ART.27

Desfăşurarea şedinţelor consiliului local

       (1) Şedinţele consiliului local al Comunei Lumina sunt publice. Acestea se pot desfășura cu participarea fizică a tuturor consilierilor, în sistem on-line sau în sistem hibrid, prin utilizarea oricăror mijloace electronice, comunicate în documentul de convocare prevăzut la art. 23 alin. (6). 

       (2) Caracterul public al şedinţelor consiliului local este dat de:

a) accesul celor interesaţi, în condiţiile legii, la procesele-verbale ale şedinţelor consiliului local;

b) accesul celor interesaţi, în condiţiile legii, la proiectele de hotărâri, la hotărârile consiliului local, precum şi la instrumentele de prezentare şi de motivare a acestora;

c) posibilitatea cetăţenilor cu domiciliul sau reşedinţa în comuna Lumina de a asista la şedinţele consiliului local sau de a le urmări pe internet, în condiţiile regulamentului de organizare şi funcţionare a consiliului local. Toate ședințele consiliului local vor fi transmise în direct (live) pe pagina de Facebook a Comunei Lumina, având valoare informativă.   Înregistrarea audio-video a ședințelor consiliului local, indiferent de modalitatea de desfășurare, se realizează exclusiv de autoritatea locală cu mijloacele din dotare, fiind interzisă înregistrarea cu aparate personale ale participanților. Înregistrarea audio-video a ședințelor consiliului local va fi postată pe site-ul Comunei Lumina, la secțiunea ”Consiliul Local”, ulterior aprobării procesului-verbal privind desfășurarea ședinței respective.
       (3) Primarul participă la ședințele consiliului local și dispune măsurile necesare pentru pregătirea și desfășurarea în bune condiții a acestora.
(4) Lucrările şedinţelor se desfăşoară în limba română. 

       (5) La lucrările consiliului local pot asista şi lua cuvântul, fără drept de vot, prefectul, preşedintele consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, conducătorii serviciilor publice deconcentrate ale ministerelor şi ale celorlalte organe centrale, conducătorii compartimentelor de resort şi conducătorii organismelor prestatoare de servicii publice sau de utilitate publică din unităţile administrativ-teritoriale, în problemele ce privesc domeniile lor de responsabilitate, precum şi alte persoane interesate, în ordinea în care s-a solicitat înscrierea la cuvânt și a timpilor acordați de președintele de ședință. 
         (6) Participarea cetăţenilor cu domiciliul sau reşedinţa în Comuna Lumina la şedinţele Consiliului Local al Comunei Lumina şi posibilitatea de a lua cuvântul, fără drept de vot, la punctele înscrise pe ordinea de zi a şedinţei, se realizează pe baza cererii de participare la ședință adresată pe e-mail la adresa electronică a Comunei Lumina sau depusă la serviciul de registratură, cel mai târziu cu o zi înainte de data stabilită pentru desfășurarea şedinţei Consiliului Local Lumina. Cetăţenii care s-au înscris în condiţiile de mai sus, vor primi informații prin e-mail sau telefonic cu privire la modalitatea de participare sau conectare la şedinţa consiliului local şi vor putea lua cuvântul la punctul de pe Ordinea de zi la care s-au înscris, prin intermediul preşedintelui de şedinţă.
(7) Dezbaterea proiectului de hotărâre sau a problemelor se face în ordinea în care acestea sunt înscrise pe ordinea de zi aprobată în conformitate cu prevederile legale şi ale prezentului regulament de organizare şi funcţionare a consiliului local. Schimbarea ordinii 
dezbaterii se aprobă de către majoritatea consilierilor prezenți. În toate cazurile, numerotarea hotărârilor se face în ordinea în care acestea au fost aprobate.

(8) Preşedintele de şedinţă este obligat să asigure luarea cuvântului de către iniţiator pentru susţinerea proiectului de hotărâre ori de câte ori acesta o solicită.

(9) Consilierii locali participă la dezbateri în ordinea înscrierii la cuvânt. Consilierii locali sunt obligaţi ca în cuvântul lor să se refere exclusiv la problema care formează obiectul dezbaterii. 

(10) Preşedintele de şedinţă are dreptul să limiteze durata luărilor de cuvânt, în funcţie de obiectul dezbaterii. În acest scop el poate propune consiliului local spre aprobare timpul alocat fiecărui vorbitor, precum şi timpul total de dezbatere a proiectului sau poate dispune limitarea duratei cuvântului, în cazul în care nu s-a aprobat inițial aceasta.

(11) Preşedintele de şedinţă permite oricând unui consilier local să răspundă într-o problemă de ordin personal, în probleme prevăzute de regulamentul de organizare şi funcţionare a consiliului sau atunci când a fost nominalizat de un alt vorbitor, având posibilitatea de a preciza timpul total alocat.

(12) Preşedintele de şedinţă sau reprezentantul oricărui grup de consilieri locali poate propune încheierea dezbaterii unei probleme puse în discuţia consiliului local. Propunerea de încheiere a dezbaterii se supune votului, iar discuţiile se sistează dacă propunerea este adoptată cu majoritate simplă.

(13) Este interzisă adresarea de insulte sau calomnii de către consilierii locali prezenţi la şedinţă, precum şi dialogul dintre vorbitori şi persoanele aflate în sală.

        (14) Asupra proiectelor de hotărâri au loc dezbateri generale şi pe articole, consilierii locali, precum şi ceilalţi iniţiatori prezenţi la şedinţă putând formula amendamente de fond sau de formă. Amendamentele se supun votului consiliului local în ordinea în care au fost formulate, președintele de ședință făcând precizarea dacă acestea au fost acceptate sau nu de către inițiatorul proiectului de hotărâre.

         (15) Amendamentele se formulează în scris și se pot depune de către primar, oricare dintre consilierii locali, un grup de consilieri locali sau o comisie de specialitate. Iniţiatorul unui amendament îl poate retrage sau poate renunţa la susţinerea acestuia, în orice moment. În acest caz, amendamentul nu se mai supune la vot.

        (16) Pentru a putea fi dezbătut amendamentul, acesta trebuie depus la secretarul general cel mai târziu cu o zi înainte de ședința consiliului local. În toate cazurile amendamentul propus trebuie să aibă avizul comisiei de specialitate la care a fost trimis proiectul de hotărâre în cauză.
         (17) Amendamentele la proiectele de hotărâri ale consiliului local se transmit în formă scrisă şi conţin următoarele elemente, potrivit anexei nr. 10 la prezentul regulament:

    a) iniţiatorul sau iniţiatorii;

    b) numărul de înregistrare şi titlul proiectului de hotărâre a consiliului local pentru care se depune amendamentul;

    c) tipul amendamentului: modificare sau completare;

    d) textul iniţial;

    e) textul amendamentului formulat;

    f) motivaţia amendamentului;

    g) semnătura persoanei care propune amendamentul.

          (18) Secretarul general numerotează amendamentele depuse pentru fiecare proiect de hotărâre a consiliului local în ordine crescătoare a articolelor din cadrul proiectului de hotărâre a consiliului local. Secretarul general numerotează amendamentele depuse ţinând cont de ordinea textelor asupra cărora se formulează amendamente în cadrul proiectului de hotărâre a consiliului local. În cazul în care două sau mai multe amendamente se referă la acelaşi text din cadrul proiectului de hotărâre a consiliului local, acestea se numerotează în ordinea în care au fost primite de către secretarul general.
         (19) În mod excepţional, în timpul dezbaterilor se pot formula amendamente verbale la proiectul de hotărâre a consiliului local, însă acestea se formulează de comun acord cu iniţiatorul proiectului de hotărâre a consiliului local. Conţinutul amendamentelor verbale se menţionează în procesul-verbal de şedinţă.

        (20) Amendamentele se supun votului consiliului local în ordinea numerotării lor. Dacă s-a adoptat un amendament, celelalte amendamente care cuprind prevederi contrare amendamentului adoptat se socotesc respinse fără a mai fi supuse votului.
        (21) După supunerea la vot a tuturor amendamentelor se supune la vot proiectul de hotărâre a consiliului local în forma cu amendamente.
        (22) Respingerea unui proiect de hotărâre a consiliului local înscris pe ordinea de zi, precum şi orice supunere la vot a unei propuneri înscrise pe ordinea de zi nu constituie hotărâre a consiliului local ca act administrativ, în acest caz, menţionându-se doar rezultatul votului în procesul-verbal al şedinţei fără redactarea unei hotărâri a consiliului local.

         (23) Supunerea la vot în timpul şedinţelor consiliului local a unei situaţii procedurale prevăzute de regulamentul de organizare şi funcţionare nu constituie hotărâre a consiliului local ca act administrativ. Menţionarea acestor situaţii procedurale, precum şi rezultatul votului se fac obligatoriu în procesul-verbal al şedinţei.
 (24) Sinteza dezbaterilor din şedinţele consiliului local, precum şi modul în care şi-a exercitat votul fiecare consilier local în parte se consemnează într-un proces-verbal, semnat de preşedintele de şedinţă şi de secretarul general.
         (25) Preşedintele de şedinţă, împreună cu secretarul general al comunei, îşi asumă, prin semnătură, responsabilitatea veridicităţii celor consemnate.

         (26) La începutul fiecărei şedinţe, secretarul general al comunei supune spre aprobare procesul-verbal al şedinţei anterioare. Consilierii locali şi primarul au dreptul ca, în cadrul şedinţei curente a consiliului local, să conteste conţinutul procesului-verbal şi să ceară menţionarea exactă a opiniilor exprimate în şedinţa aferentă procesului verbal contestat. După aprobare, procesul verbal constituie dovada modului de desfășurare a ședinței, a celor discutate și aprobate. 

         (27) Procesul-verbal semnat de preşedintele de şedinţă, de către secretarul general al unităţii administrativ-teritoriale și de persoana care l-a redactat, precum şi documentele care au fost dezbătute în şedinţa anterioară se depun într-un dosar special al şedinţei respective, care se numerotează şi se sigilează de preşedintele de şedinţă şi de secretarul general, după aprobarea procesului-verbal, sau de către persoana cu atribuţii în acest sens, desemnată în condiţiile legii.

         (28) În termen de 3 zile de la data aprobării procesului-verbal al şedinţei, secretarul general al comunei asigură afişarea, la sediul primăriei şi publicarea pe pagina de internet a comunei o copie a procesului-verbal al şedinţei.
Secțiunea a 3-a. Procedura de vot   

ART.28

Adoptarea hotărârilor consiliului local

(1) În exercitarea atribuţiilor ce îi revin, consiliul local adoptă hotărâri, cu majoritate absolută sau simplă, după caz, așa cum sunt aceste noțiuni definite la art. 5 lit. cc) și lit. ee) din OUG nr.57/2019, cu modificările şi completările ulterioare.
(2) Prin excepţie de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd) din OUG nr.57/2019, de două treimi din numărul consilierilor locali în funcţie.

(3) Se adoptă cu majoritatea absolută următoarele hotărâri ale consiliului local:

a) hotărârile privind bugetul local;

b) hotărârile privind contractarea de împrumuturi, în condiţiile legii; 

c) hotărârile prin care se stabilesc impozite şi taxe locale;

d) hotărârile privind participarea la programe de dezvoltare judeţeană, regională, zonală sau de cooperare transfrontalieră;

e) hotărârile privind organizarea şi dezvoltarea urbanistică a localităţii şi amenajarea teritoriului;

f) hotărârile privind asocierea sau cooperarea cu alte autorităţi publice, cu persoane juridice române sau străine;

g) hotărârile privind administrarea patrimoniului;

        h) hotărârile privind participarea cu împrumuturi, capital sau cu bunuri, dupa caz, in numele si in interesul colectivitatilor locale, la înfiintarea, functionarea si dezvoltarea unor organisme prestatoare de servicii publice si de utilitate publica de interes local;
         i) hotărârile privind aplicarea de sanctiuni, în conditiile legii, pentru consilierii locali;
         j) alte hotărâri necesare bunei funcţionări a consiliului local, stabilite prin legi speciale sau prezentul regulament de organizare şi funcţionare (de exemplu, hotărâri privind înfiinţarea comisiilor speciale sau a comisiilor mixte).

        (4) Consiliul local stabileşte prin majoritatea absolută prevăzută la art. 5 lit. cc) din Ordonanţa de urgenţă a Guvernului nr. 57/2019, cu modificările şi completările ulterioare, următoarele subiecte care se reglementează prin Regulamentul de organizare şi funcţionare al Consiliului Local al Comunei Lumina, astfel:     

    a) condiţiile în care preşedintele de şedinţă asigură menţinerea ordinii în cadrul şedinţelor consiliului local;

    b) alte atribuţii şi însărcinări pe care comisiile de specialitate le pot îndeplini la nivelul consiliului local;

    c) alte situaţii, faţă de cele prevăzute la art. 26 alin. (2) lit. a) - d), în care consiliul local consideră absenţă motivată a unui consilier local la şedinţele consiliului local;

    d) posibilitatea şi modalitatea concretă prin care cetăţenii cu domiciliul sau reşedinţa în comunei Lumina pot să asiste la şedinţele consiliului local sau să le urmărească pe internet;

    e) condiţiile în care pot participa la lucrările consiliului local, pot asista şi lua cuvântul, fără drept de vot, în problemele ce privesc domeniile lor de responsabilitate: prefectul, preşedintele consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, conducătorii serviciilor publice deconcentrate ale ministerelor şi ale celorlalte organe centrale, conducătorii compartimentelor de resort şi conducătorii organismelor prestatoare de servicii publice sau de utilitate publică din unităţile administrativ-teritoriale, precum şi alte persoane interesate;

    f) tipologia problemelor pentru care preşedintele de şedinţă permite oricând unui consilier local să răspundă într-o problemă de ordin personal;

    g) modalitatea de desemnare a consilierilor locali, dintre cei care au participat la şedinţă, care semnează hotărârea consiliului local, în cazul în care preşedintele de şedinţă refuză, în scris, să semneze, alta decât cea prevăzută la art. 29 alin. (2);

    h) procentul aplicabil de unitatea administrativ-teritorială referitor la indemnizaţia lunară a consilierilor locali care participă la şedinţele ordinare ori la şedinţele extraordinare ale consiliului local sau ale comisiilor de specialitate.
         (5) Votul consilierilor locali este individual şi poate fi deschis sau vot secret. 

         (6) Votul deschis se exprimă prin oricare dintre următoarele modalităţi:

      a) prin ridicarea mâinii;

b) prin apel nominal, efectuat de preşedintele de şedinţă.

 
(7) Votul deschis prin ridicarea mâinii reprezintă regula. Președintele ședinței va  supune la vot proiectul/problema curentă, rostind pe rând întrebările ”cine este pentru”, ”cine este împotrivă” sau ”cine se abține”, anunțând verbal atât numărul cât și identitatea consilierilor care și-au exprimat votul pentru fiecare dintre cele trei situații în parte.

          (8) Votul deschis prin apel nominal efectuat de preşedintele de şedinţă reprezintă excepția. În acest caz președintele de ședință va da citire numelui și prenumelui fiecărui consilier local, în ordine alfabetică. Consilierul local nominalizat va pronunța cuvântul „pentru” sau „împotrivă” ori va preciza că ”se abține”, în functie de optiunea sa. Abţinerile se numără la voturile împotrivă. 

     (9) În situaţiile în care şedinţele Consiliului Local al Comunei Lumina se desfăşoară prin mijloace  electronice de comunicare la distanță, votul consilierilor local se exprimă după discuțiile care vor avea loc la fiecare proiect de hotărâre. Președintele de ședință va întreba dacă sunt voturi împotrivă și va anunţa rezultatul votului, menţionând dacă proiectul de hotărâre sau problema supusă dezbaterii a fost adoptat/ă sau respins/ă precum și modalitatea în care și-a exprimat votul fiecare consilier, în vederea consemnării acestora în procesul verbal al ședinței. În cazul în care nu sunt voturi împotrivă se va consemna în fișa de vot că toți consilierii au votat ”pentru”. În cazul în care vor fi voturi ”împotrivă” se va menționa în dreptul consilierilor în cauză acest fapt, urmând ca în dreptul pozițiilor celorlalți consilieri să se menționeze că au votat pentru.

         (10) Consiliul local hotărăşte, la propunerea preşedintelui de şedinţă, ce modalitate de vot se va folosi, în afara cazurilor când prin lege sau prin regulamentul de organizare şi funcţionare se stabileşte o anumită modalitate, aspect ce se va consemna în procesul-verbal.

 (11) Consiliul local poate stabili ca unele hotărâri să fie luate prin vot secret. Hotărârile cu caracter individual cu privire la persoane sunt luate întotdeauna prin vot secret, cu excepţiile prevăzute de lege. Cu acordul consiliului local, votul deschis poate fi exprimat și atunci când privește persoane, respectiv nominalizarea unor delegați ai consiliului local sau reprezentanți ai acestuia ori ai Comunei Lumina în diverse comisii, delegații, consilii de administrație, etc.   
         (12) Pentru exercitarea votului secret se folosesc buletine de vot.

         (13) Redactarea buletinelor de vot trebuie să fie fără echivoc. Pentru exprimarea opţiunii se folosesc, de regulă, cuvintele "da" sau "nu". Înainte de confecționarea buletinelor de vot, consiliul local poate stabili și alte modalități de exprimare a votului, cum ar fi bararea/bifarea sau tăierea cu o linie orizontală a cuvântului/cuvintelor ori căsuței corespunzătoare opțiunii, etc.
        (14) Buletinele de vot se introduc într-o urnă. La numărarea voturilor nu se iau în calcul buletinele de vot pe care nu a fost exprimată opţiunea consilierului local sau au fost folosite ambele cuvinte prevăzute la alin. (12).

        (15) Redactarea buletinelor de vot precum și tipărirea acestora se asigură de către secretarul general, în numărul de exemplare și conform celor stabilite de către consilierii locali. Pe verso-ul fiecărui exemplar al buletinului de va aplica, prin grija secretarului general, ștampila consiliului local, cu rol de ștampilă de control. 

         (16) Asigurarea amenajării cabinei de vot/locului pentru exprimarea votului secret precum și urna în care vor fi introduce buletinele de vot după exprimarea votului cad în sarcina primarului Comunei Lumina, prin Biroul Administrativ.  

        (17) Numărarea voturilor, stabilirea validității acestora, respectiv clasificarea în ”voturi valabil exprimate” sau ”voturi nule” precum stabilirea rezultatului votului se asigură de către Comisia mixtă care are ca obiect organizarea votului „secret” în situaţiile expres prevăzute de legislaţia în vigoare, precum şi în cazurile în care Consiliul local Lumina stabileşte adoptarea unor hotărâri prin vot „secret” organizată la nivelul consiliului local. La numărarea voturilor nu se iau în calcul buletinele de vot nule (pe care nu a fost exprimată opţiunea consilierului local ori a fost utilizată altă metodă din care nu rezultă cu certitudinea intenția de vot și validitatea acestuia). 
       (18) Dacă pe parcursul desfăşurării şedinţei nu este întrunită majoritatea legală necesară pentru adoptarea proiectului de hotărâre (numărul consilierilor care se află în sală la acel moment este mai mic decât prezența consemnată a consilierilor), preşedintele de şedinţă amână votarea până la întrunirea acesteia, respectiv va invita consilierii care au părăsit sala/ședința să-și reocupe locul la ședință. În situația în care nu se pot relua dezbaterile din lipsă de cvorum nici după intervenția președintelui, acesta va suspenda dezbaterile pentru maximum o jumătate de oră. Dacă situația de neîntrunire a majorității legale se menține și după perioada de suspendare, președintele de ședință va trece la următorul proiect de hotărâre sau va declara închise dezbaterile ședinței.

       (19) Situațiile descrise la alin.(18) vor fi consemnate în procesul verbal al ședinței la solicitarea președintelui de ședință. Consilierii locali care figurează inițial prezenți la ședință dar au părăsit ulterior ședința nejustificat și fără aprobarea președintelui de ședință și nu se întorc până la momentul reluării votului, vor beneficia de indemnizația aferentă ședinței respective redusă la jumătate, chiar dacă au votat materialele supuse votului până la momentul la care au părăsit sala.

       (20) Dacă în urma dezbaterilor din şedinţa consiliului local se impun modificări de fond în conţinutul proiectului de hotărâre, la propunerea primarului, a secretarului general sau a consilierilor locali şi cu acordul majorităţii consilierilor locali prezenţi - altele decât amendamentele reglementate la art.27 alin.(14)–(21) - preşedintele de şedinţă retransmite proiectul de hotărâre, în vederea reexaminării de către iniţiator, de comisiile de specialitate şi de către compartimentele de specialitate.

        (21) Proiectele de hotărâri respinse de consiliul local nu pot fi readuse în dezbaterea acestuia în cursul aceleiaşi şedinţe.

       
ART.29

  
Semnarea şi contrasemnarea hotărârilor consiliului local

        (1) După desfăşurarea şedinţei, hotărârile consiliului local se redactează, se tipăresc în trei exemplare originale (pentru dosarul ședinței de consiliu, pentru dosarul de hotărâri și pentru comunicare cu Instituția Prefectului - Județul Constanta), prin grija secretarului general al comunei și apoi se semnează de către preşedintele de şedinţă şi se contrasemnează, pentru legalitate, de către secretarul general al comunei.

(2) În cazul în care preşedintele de şedinţă refuză, în scris, să semneze (sau se regăsește în imposibilitatea fizică de a semna sau de a se prezenta la sediul instituției pentru a semna, determinată de motive obiective, de ex: medicale, dovedite cu act medical, absența din localitate, concediu de odihnă), hotărârea consiliului local se semnează de 2 consilieri locali dintre cei care au participat la şedinţă, funcție și de disponibilitatea acestora, respectând și configurația politică a consiliului local, în următoarea ordine:

         a.- președinții comisiilor de specialitate nr.I și nr.V ale consiliului local;

         b.- cel mai vârstnic și cel mai tânăr dintre consilierii locali participanți la ședință;

c.-doi dintre consilierii menționați la literele a și b, în cazul în care președințele de ședință care refuză semnarea este una dintre aceste persoane.

(3) Secretarul general al comunei nu contrasemnează hotărârea în cazul în care consideră că aceasta este ilegală. În acest caz, în următoarea şedinţă a consiliului local, depune în scris şi expune în faţa acestuia opinia sa motivată, care se consemnează în procesul-verbal al şedinţei.

Secțiunea a 4-a. Actele administrative adoptate de către consiliului local

          ART. 30

 
Tipuri de hotărâri adoptate de consiliul local
        (1) În exercitarea atributiilor ce îi revin, consiliul local adoptă hotărâri cu caracter normativ sau individual, a căror evidență se ține într-un registru special conform anexei nr.8 la prezentul regulament.

         (2) În organizarea executării sau executării în concret a legii, consiliul local adoptă sau încheie, după caz, și alte acte juridice prin care se nasc, se modifică sau se sting drepturi și obligații.

          ART. 31

 
Comunicarea și aducerea la cunoștința publică a hotărârilor consiliului local

(1) Secretarul general al comunei comunică hotărârile consiliului local prefectului în cel mult 10 zile lucrătoare de la data adoptării.

(2) Hotărârile consiliului local se comunică primarului.

(3) Comunicarea, însoţită de eventualele obiecţii motivate cu privire la legalitate, se face în scris de către secretarul general al comunei şi se înregistrează într-un registru special destinat acestui scop.

(4) Hotărârile se aduc la cunoştinţa publică şi se comunică celor interesați, în condiţiile legii, prin grija secretarului general.
(5) Hotărârile, documentele şi informaţiile financiare, precum şi alte documente prevăzute de lege se publică, pentru informare, în format electronic şi în monitorul oficial al  comunei.
  
ART.32

 
Hotărârile consiliului local cu caracter normativ

  
(1) Hotărârile cu caracter normativ devin obligatorii de la data aducerii lor la cunoştinţă publică.

          (2) Aducerea la cunoştinţă publică a hotărârilor cu caracter normativ se face în termen de 5 zile de la data comunicării oficiale către prefect.

        
ART.33

 
Alte modalităţi de aducere la cunoştinţa publică a hotărârilor consiliului local cu caracter normativ

      (1) Aducerea la cunoștința publică a hotărârilor cu caracter normativ se poate realizeaza și prin:
a) publicare pe pagina de internet a Comunei Lumina;

b) afișare la avizierul instituției;
c) publicare în mass-media locală.
      (2) Secretarul general asigură aducerea la cunoștința publică, potrivit alin. (1), consemnând pe fiecare hotărâre a consiliului local în parte, sub semnătura sa, modalitatea utilizată.

 
(3) Pentru aducerea la îndeplinire a obligaţiilor ce îi revin secretarului general în vederea intrării în vigoare a hotărârilor consiliului local, acesta foloseşte la finalul fiecărei hotărâri a consiliului local cartuşul cu proceduri obligatorii ulterioare adoptării hotărârii consiliului local din anexa nr. 9 la prezentul regulament.
        (4) Exemplarele hotărârilor consiliului local care se transmit prefectului, în vederea exercitării controlului de legalitate, conţin în mod obligatoriu cartuşul prevăzut în anexa nr. 9 la prezentul regulament.

ART.34

Hotărârile consiliului local cu caracter individual
    (1) Comunicarea hotărârilor cu caracter individual către persoanele cărora li se adresează se face în cel mult 5 zile de la data comunicării oficiale către prefect.

    (2) Hotărârile cu caracter individual produc efecte juridice de la data comunicării către persoanele cărora li se adresează.

ART.35

Verificarea legalităţii actelor administrative

      Hotărârile consiliului local sunt supuse controlului de legalitate exercitat de către prefect conform prevederilor art. 255 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare.

ART.36

Folosirea limbii minorităţilor naţionale
În situația în care, la nivelul Comunei Lumina, cetatenii aparținând minorităților naționale ating ponderea de peste 20% din numărul locuitorilor, consiliul local poate decide, prin hotărâre, asigurarea folosirii limbii minorităților naționale în relația cu aceștia. 

ART.37

Limba oficială 

(1) În raporturile dintre cetățeni și autoritatile administratiei publice locale se folosește limba română.

(2) Actele oficiale se întocmesc în mod obligatoriu în limba română, sub sanctiunea nulității.
Secțiunea a 5-a. Dispoziții privind participarea la procesul de elaborare 

și dezbatere a proiectelor de hotărâri

ART.38

Iniţiativa cetăţenească

      (1) Cetăţenii cu domiciliul în raza Comunei Lumina pot propune consiliului local, spre dezbatere şi adoptare, proiecte de hotărâri.

      (2) Promovarea unui proiect de hotărâre se poate face de unul sau de mai mulți cetățeni cu drept de vot, dacă acesta este susținut prin semnaturi de cel putin 5% din populația cu drept de vot înscrisă în Registrul electoral cu domiciliul sau reședința în comuna Lumina.     

    (3) Iniţiatorii depun la secretarul general forma propusă pentru proiectul de hotărâre. Proiectul se afişează spre informare publică prin grija secretarului general.

    (4) Iniţiatorii asigură întocmirea listelor de susţinători pe formulare puse la dispoziţie de secretarul general.

    (5) Listele de susţinători cuprind numele, prenumele şi domiciliul, seria şi numărul actului de identitate şi semnăturile susţinătorilor.

    (6) Listele de susţinători pot fi semnate numai de cetăţenii cu drept de vot înscrişi în Registrul electoral cu domiciliul sau reşedinţa în Comuna Lumina.

    (7) După depunerea documentaţiei şi verificarea acesteia de către secretarul general, proiectul de hotărâre urmează procedurile regulamentare de lucru ale consiliului local.

     
ART.39

  
Principii și reguli în asigurarea transparenței decizionale  de către consiliul local în raporturile cu cetățenii

     (1) Pentru asigurarea transparenţei decizionale în raporturile cu cetăţenii, consiliul local va respecta următoarele principii:

    a) informarea publicului asupra problemelor de interes public care urmează să fie dezbătute de consiliul local, precum şi asupra proiectelor de hotărâre cu caracter normativ;

    b) consultarea cetăţenilor şi a asociaţiilor legal constituite la iniţiativa consiliului local, în procesul de elaborare a proiectelor de hotărâre cu caracter normativ;

    c) participarea activă a cetăţenilor la luarea deciziilor administrative şi în procesul de elaborare a proiectelor de hotărâre cu caracter normativ.

    (2) Se vor respecta următoarele reguli:

    a) şedinţele consiliului local sunt publice, în condiţiile legii;

    b) dezbaterile vor fi consemnate în procesul-verbal al şedinţei consiliului local şi făcute publice, în condiţiile legii;

    c) hotărârile de consiliu local adoptate în şedinţele consiliului local vor fi înregistrate, arhivate şi, după caz, aduse la cunoştinţa publică, în condiţiile legii şi ale regulamentului de organizare şi funcţionare;

     d) ședințele consiliului local vor fi transmise în direct (live) și vor fi înregistrate urmând ca înregistrarea să fie postată pe site-ul primăriei.

    (3) Prevederile alin. (2) nu se aplică în cazul procesului de elaborare a hotărârilor de consiliu local şi în cel al şedinţelor în care sunt prezentate:

    a) informaţii privind apărarea naţională, siguranţa naţională şi ordinea publică la nivel naţional, precum şi deliberările care fac parte din categoria informaţiilor clasificate, potrivit legii;

    b) valorile, termenele de realizare şi datele tehnico-economice ale activităţilor comerciale sau financiare, dacă publicarea acestora aduce atingere principiului concurenţei loiale, potrivit legii;

    c) datele personale, potrivit Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare.
     
ART.40

 
Dispozitii privind participarea cetățenilor la procesul de elaborare și dezbatere a proiectelor de hotărâri
     (1) În cadrul procedurilor de elaborare a proiectelor de hotărâre cu caracter normativ inițiatorul are obligația, prin intermediul persoanei desemnate de secretarul general, 

să aducă la cunoştinţa publică un anunţ referitor la elaborarea unui proiect de hotărâre cu caracter normativ.
      (2) Anunţul referitor la elaborarea unui proiect de hotărâre cu caracter normativ va fi adus la cunoştinţa publică, în condiţiile alin. (1), cu cel puţin 30 de zile înainte de supunerea spre analiză, avizare şi adoptare de către autorităţile administraţiei publice locale. Anunţul va cuprinde referatul de aprobare al iniţiatorului privind necesitatea adoptării hotărârii cu caracter normativ propus, textul complet al proiectului de hotărâre cu caracter normativ respectiv, precum şi termenul-limită, locul şi modalitatea în care cei interesaţi pot trimite în scris propuneri, sugestii, opinii cu valoare de recomandare privind proiectul de hotărâre cu caracter normativ.
      (3) Anunţul referitor la elaborarea unui proiect de hotărâre cu caracter normativ cu relevanţă asupra mediului de afaceri se transmite prin grija secretarului general asociaţiilor de afaceri şi altor asociaţii legal constituite, pe domenii specifice de activitate, în termenul prevăzut la alin. (2).

    (4) La publicarea anunţului iniţiatorul proiectului de hotărâre cu caracter normativ va stabili o perioadă de cel puţin 10 zile pentru a primi în scris propuneri, sugestii sau opinii cu privire la proiectul de hotărâre cu caracter normativ supus dezbaterii publice.

    (5) Primarul va desemna o persoană din cadrul aparatului de specialitate, responsabilă pentru relaţia cu societatea civilă (persoana desemnată să asigure îndeplinirea procedurii de publicitate a acestor acte, în baza Legii nr.52/2003 privind transparența decizională), care să primească propunerile, sugestiile şi opiniile persoanelor interesate cu privire la proiectul de hotărâre cu caracter normativ propus.

    (6) Proiectul de hotărâre cu caracter normativ se transmite spre analiză şi avizare autorităţilor publice interesate numai după definitivare, pe baza observaţiilor şi propunerilor formulate potrivit alin. (4).
    (7) Iniţiatorul proiectului de hotărâre cu caracter normativ este obligat să organizeze o întâlnire în care să se dezbată public proiectul de hotărâre cu caracter normativ, dacă acest lucru a fost cerut în scris de către o asociaţie legal constituită sau de către o altă autoritate publică.

    (8) În toate cazurile în care se organizează întâlniri pentru dezbateri publice, acestea trebuie să se desfăşoare în cel mult 10 zile de la publicarea datei şi locului unde urmează să fie organizate. Iniţiatorul proiectului de hotărâre cu caracter normativ trebuie să analizeze toate recomandările referitoare la acesta.

    (9) În cazul reglementării unei situaţii care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public local, proiectele de hotărâre cu caracter normativ se supun adoptării în procedura de urgenţă prevăzută de reglementările în vigoare.

    (10) Pentru proiectele de hotărâre cu caracter normativ propuse prin iniţiativă cetăţenească obligaţiile menţionate la alin. (1), (4) şi (7) se realizează prin grija secretarului general.

    (11) Iniţiatorul proiectului de hotărâre cu caracter normativ este obligat să justifice în scris nepreluarea recomandărilor formulate şi înaintate în scris de cetăţeni şi asociaţiile legal constituite ale acestora.

   
ART.41

 
Participarea persoanelor interesate la lucrările ședințelor publice ale consiliului local
     (1) Participarea persoanelor interesate la lucrările şedinţelor publice ale consiliului local se va face în condiţiile art. 27, cu respectarea prealabilă a următoarelor etape:

    a) anunţul privind şedinţa consiliului local se afişează la sediul consiliului local, pe pagina de internet a unităţii/subdiviziunii administrativ-teritoriale sau se transmite către mass-media, după caz, cu cel puţin 3 zile înainte de desfăşurarea şedinţelor ordinare şi cu cel puţin 24 de ore înaintea şedinţelor extraordinare convocate în termen de 3 zile, cu excepţia situaţiilor în care consiliului local este convocat de îndată în şedinţe extraordinare;

    b) acest anunţ trebuie adus la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la proiectele de hotărâre cu caracter normativ care urmează să fie dezbătute în şedinţa consiliului local;

    c) anunţul va conţine data, ora şi locul de desfăşurare a şedinţei consiliului local, precum şi proiectul ordinii de zi.

(2) Ședinţele consiliului local vor fi transmise în direct (live) și vor fi înregistrate în condiţiile art. 27 alin. (2) lit. c) şi art. 28 alin. (4) lit. d).

     
ART.42

 
Dreptul persoanelor interesate la înregistrările ședințelor consiliului local
        În temeiul art. 27 alin. (2) lit. c) şi ale art. 28 alin. (4) lit. d), înregistrările şedinţelor consiliului local vor fi făcute publice, la cerere, în condiţiile legislaţiei privind liberul acces la informaţiile de interes public.

     
ART.43
 
Adunările cetățenești
   (1) Cetățenii comunei pot fi consultați și prin adunări cetățenești organizate pe localități componente, cartiere sau strazi.

    (2) Convocarea şi organizarea adunărilor cetăţeneşti se fac de către primar, la iniţiativa acestuia ori a unei treimi din numărul consilierilor în funcţie.

    (3) Convocarea adunării cetăţeneşti se face prin aducerea la cunoştinţa publică a scopului, datei şi a locului unde urmează să se desfăşoare aceasta.

    (4) Adunarea cetăţenească este valabil constituită în prezenţa majorităţii cetăţenilor cu drept de vot din localitatea componentă sau strada unde are loc adunarea cetățenescă şi adoptă propuneri cu majoritatea celor prezenţi.

    (5) Propunerile se consemnează într-un proces-verbal şi se înaintează primarului, care le supune dezbaterii consiliului local în prima şedinţă, în vederea stabilirii modalităţilor concrete de realizare şi de finanţare, dacă este cazul.

    (6) Soluţia adoptată de consiliul local se aduce la cunoştinţa publică prin grija secretarului general.

 
CAPITOLUL V. DIZOLVAREA CONSILIUI LOCAL

ART.44
Situaţiile de dizolvare a consiliului local

       (1) Consiliul local se dizolvă de drept sau prin referendum local. Consiliul local se dizolvă de drept:

a) în cazul în care acesta nu se întruneşte cel puţin într-o şedinţă ordinară sau extraordinară, pe durata a patru luni calendaristice consecutive, deşi a fost convocat conform prevederilor legale;

b) în cazul în care nu a adoptat nicio hotărâre în 3 şedinţe ordinare sau extraordinare ţinute pe durata a patru luni calendaristice consecutive;

c) în cazul în care numărul consilierilor locali în funcţie este mai mic decât jumătatea numărului membrilor consiliului local şi nu a putut fi completat cu supleanţi.

(2) Primarul, viceprimarul, secretarul general al comunei, prefectul sau orice altă persoană interesată sesizează instanţa de contencios administrativ. Instanţa analizează situaţia de fapt şi se pronunţă cu privire la dizolvarea consiliului local. Hotărârea instanţei este definitivă şi se comunică prefectului.

ART.45
Referendumul local

 
(1) Consiliul local poate fi dizolvat prin referendum local, organizat ca urmare a cererii adresate în acest sens prefectului de cel puţin 25% din numărul cetăţenilor cu drept de vot înscrişi în Registrul electoral cu domiciliul sau reşedinţa în comuna Lumina.

  
(2) Cererea cuprinde motivele ce au stat la baza acesteia, numele şi prenumele, data şi locul naşterii, seria şi numărul buletinului sau ale cărţii de identitate şi semnătura olografă ale cetăţenilor care au solicitat organizarea referendumului.

ART.46
Organizarea referendumului local

 
(1) Cheltuielile pentru organizarea referendumului local se suportă din bugetul local al orașului.

 
(2) Referendumul local este organizat de către o comisie numită prin ordin al prefectului, compusă dintr-un reprezentant al prefectului, câte un reprezentant al primarului, al consiliului local şi un judecător de la Judecătoria Constanta în a cărei rază teritorială se află Comuna Lumina. Secretariatul comisiei este asigurat de instituţia prefectului.

 
(3) Referendumul local este valabil dacă s-au prezentat la urne cel puţin 30% din numărul total al locuitorilor cu drept de vot înscrişi în Registrul electoral cu domiciliul sau reşedinţa în comuna Lumina. Activitatea consiliului local încetează înainte de termen dacă s-au pronunţat în acest sens cel puţin jumătate plus unu din numărul total al voturilor valabil exprimate, iar rezultatul referendumului a fost validat în condiţiile legii.

ART.47
Organizarea alegerilor după dizolvarea consiliului local sau după validarea rezultatului referendumului

(1) În termen de maximum 90 de zile de la rămânerea definitivă a hotărârii judecătoreşti prin care s-a constatat dizolvarea consiliului local sau, după caz, de la validarea rezultatului referendumului se organizează alegeri pentru un nou consiliu local.

(2) Stabilirea datei pentru organizarea alegerii noului consiliu local se face de către Guvern, la propunerea autorităţilor cu atribuţii în organizarea alegerilor locale, pe baza solicitării prefectului.

ART.48
Rezolvarea treburilor publice curente în cazul dizolvării consiliului local

(1) Până la constituirea noului consiliu local, primarul sau, în absenţa acestuia, secretarul general al comunei rezolvă problemele curente ale oraşului, cu respectarea competenţelor şi atribuţiilor ce îi revin, potrivit legii.

(2) În situaţia excepţională în care consiliul local a fost dizolvat, primarul se află în imposibilitatea exercitării atribuţiilor sale ca urmare a încetării sau suspendării mandatului său ori a altor situaţii prevăzute de lege, iar funcţia de secretar general al comunei este vacantă, prefectul numeşte prin ordin o persoană prin detaşare, în condiţiile părţii a VI-a titlul II din Ordonanța de urgență a Guvernului nr. 57/2019, care să exercite atribuţiile de secretar general pentru a rezolva problemele curente ale comunei, până la ocuparea funcţiei publice de conducere de secretar general al comunei în condiţiile legii.

(3) Persoana desemnată potrivit prevederilor alin. (2) trebuie să îndeplinească condiţiile de studii şi vechime în specialitatea studiilor necesare pentru ocuparea funcţiei de secretar general al unităţii administrativ-teritoriale prevăzute la titlul VII al prezentei părţi şi la partea a VI-a titlul II din Ordonanța de urgență a Guvernului nr. 57/2019.

(4) În situaţia prevăzută la alin. (2), prin excepţie de la prevederile părţii a VI-a titlul II din din Ordonanța de urgență a Guvernului nr. 57/2019, concursul pentru ocuparea funcţiei publice de conducere de secretar general al comunei, se organizează de instituţia prefectului.

(5) Numirea în funcţia de secretar general al comunei se face, în situaţia prevăzută la alin. (2) sau în situaţia în care procedura de organizare a concursului a fost demarată anterior situaţiei excepţionale prevăzute la alin. (2), de către prefect, dacă nu a încetat situaţia care a determinat imposibilitatea exercitării atribuţiilor de către primar.

CAPITOLUL VI. DISPOZITII PRIVIND EXERCITAREA MANDATULUI DE CONSILIER LOCAL

Secțiunea 1. Exercitarea mandatului de consilier local

 
ART.49 


 
Mandatul aleşilor locali
 
Mandatul consilierului local este de 4 ani şi se exercită în condiţiile legii.

     
ART.50
  
Mandatarea consilierilor locali pentru reprezentarea intereselor unităţii administrativ-teritoriale
 
Consilierii locali împuterniciţi să reprezinte interesele comunei în societăţi, regii autonome de interes local şi alte organisme de cooperare sau parteneriat sunt desemnaţi, prin hotărâre a consiliului local, în condiţiile legii, cu respectarea regimului incompatibilităţilor aplicabil şi a configuraţiei politice de la ultimele alegeri locale.

       
ART.51
  
Reprezentarea în asociaţiile de dezvoltare intercomunitară şi la nivelul operatorilor regionali
 
Comuna Lumina este reprezentată de drept în adunările generale ale asociaţiilor de dezvoltare intercomunitară şi în adunările generale ale operatorilor regionali şi locali de către primar. Primarul poate delega calitatea de reprezentant al comunei în adunările generale viceprimarului, administratorului public, precum şi oricăror alte persoane din aparatul de specialitate al primarului sau din cadrul unei instituţii publice de interes local.

       
ART.52
 
Suspendarea mandatului de consilier local
    (1) Mandatul de consilier local se suspendă în următoarele situaţii:

    a) a fost dispusă măsura arestării preventive;

    b) a fost dispusă măsura arestului la domiciliu;

    c) a fost însărcinat de către consiliul din care face parte, de către Guvern sau de către Parlament cu exercitarea unei misiuni în ţară sau în străinătate.

    (2) Măsurile prevăzute la alin. (1) lit. a) şi b) dispuse în condiţiile Legii nr. 135/2010 privind Codul de procedură penală, cu modificările şi completările ulterioare, se comunică de îndată de către instanţa de judecată prefectului care, prin ordin, în termen de maximum 48 de ore de la comunicare, constată suspendarea mandatului.

    (3) Documentele corespunzătoare situaţiei prevăzute la alin. (1) lit. c) se comunică de către emitent, în termen de 5 zile lucrătoare de la desemnare, secretarului general şi primarului, iar în prima şedinţă ulterioară comunicării consiliul local ia act de această situaţie, prin hotărâre.

    (4) Suspendarea durează până la încetarea situaţiei prevăzute la alin. (1).

    (5) Ordinul de suspendare emis pentru situaţiile prevăzute la alin. (1) lit. a) şi b), respectiv hotărârea prin care se ia act de suspendarea de drept a consilierului în condiţiile alin. (1) lit. c) se comunică de îndată consilierului local, în termen de maximum 48 de ore de la emiterea ordinului, respectiv hotărârii consiliului, după caz.

    (6) În cazul în care faţă de consilierul local, al cărui mandat a fost suspendat în condiţiile alin. (1) lit. a) şi b), a fost dispusă clasarea ori renunţarea la urmărirea penală sau instanţa judecătorească a dispus achitarea sau încetarea procesului penal, acesta are dreptul la despăgubiri, în condiţiile legii.

ART.53
Suspendarea mandatului viceprimarului

(1) Mandatul viceprimarului se suspendă de drept în următoarele situaţii:

a) a fost dispusă măsura arestării preventive;

b) a fost dispusă măsura arestului la domiciliu.

(2) Măsurile prevăzute la alin. (1), dispuse în condiţiile Legii nr. 135/2010 privind Codul de procedură penală, cu modificările şi completările ulterioare, se comunică de îndată de către instanţa de judecată prefectului, care, prin ordin, în termen de maximum 48 de ore de la comunicare, constată suspendarea mandatului.

(3) Ordinul de suspendare se comunică, în termen de maximum 48 de ore de la emitere, primarului.

(4) Suspendarea durează până la încetarea situaţiei prevăzute la alin. (1).

(5) În cazul în care faţă de viceprimarul suspendat din funcţie a fost dispusă clasarea ori renunţarea la urmărirea penală sau instanţa judecătorească a dispus achitarea sau încetarea procesului penal, acesta are dreptul, în condiţiile legii, la plata drepturilor salariale corespunzătoare perioadei în care a fost suspendat.

ART.54
Încetarea mandatului de consilier local

(1) Calitatea de consilier local încetează la data declarării ca legal constituit a noului consiliu ales.
(2) Calitatea de consilier local încetează de drept înainte de expirarea duratei normale a mandatului, în următoarele cazuri:

a) demisie;

b) constatarea şi sancţionarea, în condiţiile Legii nr. 176/2010, cu modificările şi completările ulterioare, a unei stări de incompatibilitate;

c) schimbarea domiciliului într-o altă unitate administrativ-teritorială, inclusiv ca urmare a reorganizării acesteia;

d) lipsa nemotivată de la mai mult de 3 şedinţe ordinare şi/sau extraordinare consecutive ale consiliului, desfăşurate pe durata a trei luni calendaristice;

e) lipsa nemotivată de la 3 întruniri ale consiliului, convocate pe durata a 3 luni calendaristice, care determină imposibilitatea desfăşurării, în condiţiile legii, a şedinţelor ordinare şi/sau extraordinare;

f) imposibilitatea exercitării mandatului pe o perioadă mai mare de 6 luni consecutive, cu excepţia cazurilor prevăzute de lege;

g) condamnarea, prin hotărâre judecătorească rămasă definitivă, la o pedeapsă privativă de libertate, indiferent de modalitatea de individualizare a executării pedepsei;

h) punerea sub interdicţie judecătorească;

i) pierderea drepturilor electorale;

j) pierderea calităţii de membru al partidului politic sau al organizaţiei minorităţilor naţionale pe a cărei listă a fost ales;

k) condamnarea prin hotărâre judecătorească rămasă definitivă pentru săvârşirea unei infracţiuni electorale pe durata procesului electoral în cadrul căruia a fost ales, indiferent de pedeapsa aplicată şi de modalitatea de individualizare a executării acesteia;

l) deces.

(3) Data încetării de drept a mandatului, în cazurile enumerate la alin. (2) lit. a), c)-f) şi l), este data apariţiei evenimentului sau a împlinirii condiţiilor care determină situaţia de încetare, după caz.

(4) Data încetării de drept a mandatului, în cazul prevăzut la alin. (2) lit. b), în situaţia în care legalitatea raportului de evaluare prin care s-a constatat starea de incompatibilitate nu a fost contestată, este data expirării perioadei în care consilierul local are dreptul să conteste raportul de evaluare, în condiţiile Legii nr. 176/2010, cu modificările şi completările ulterioare.

(5) Data încetării de drept a mandatului în cazul prevăzut la alin. (2) lit. j) este data comunicării către prefect, secretarul general al unităţii administrativ-teritoriale şi către consilierul local, a hotărârii forului competent să decidă asupra excluderii unui membru al partidului politic sau a organizaţiei cetăţenilor aparţinând minorităţilor naţionale pe a cărei listă consilierul local a fost ales, în situaţia în care legalitatea acesteia nu a fost contestată.

(6) În situaţiile prevăzute la alin. (2) lit. a), c)-f) şi l) constatarea încetării de drept a mandatului de consilier local, precum şi vacantarea locului de consilier local se realizează 
printr-o hotărâre de constatare a consiliului local, la propunerea primarului ori, după caz, sau a oricărui alt ales local, adoptată în prima şedinţă desfăşurată după apariţia evenimentului. Hotărârea consiliului local este comunicată de îndată judecătoriei competente să valideze mandatul supleantului, precum şi consilierului local.

(7) Consiliul local are obligaţia de a adopta hotărârea prevăzută la alin. (6) în termen de 30 de zile de la introducerea pe proiectul ordinii de zi a referatului constatator semnat de primar şi de secretarul general al unităţii administrativ-teritoriale cu privire la una dintre situaţiile prevăzute la alin. (2) lit. a), c)-f) şi l). În termen de maximum 10 zile de la expirarea termenului stabilit pentru consiliul local constatarea încetării mandatului, precum şi vacantarea locului de consilier local se realizează de către prefect prin ordin, în baza referatului constatator comunicat de către secretarul general al comunei, în situaţia neadoptării acestei hotărâri de către consiliul local, după caz.

(8) În situaţiile prevăzute la alin. (2) lit. b), g)-k) constatarea încetării de drept a mandatului de consilier local, precum şi vacantarea locului de consilier local se fac de către prefect prin ordin, în termen de maximum 30 de zile de la data înştiinţării transmise prefectului de către autoritatea responsabilă de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale sau de către instanţă, după caz.

(9) Ordinul prefectului emis în situaţiile prevăzute la alin. (7) şi (8) se transmite de îndată judecătoriei competente să valideze mandatul supleantului, consilierului local şi secretarului general al comunei.

      (10) Hotărârea consiliului are la bază, pentru situaţiile prevăzute la alin. (2) lit. a), c)-f), h) şi l), un referat constatator, întocmit în maximum 3 zile de la apariţia evenimentului şi semnat de primar şi de secretarul general al comunei, al oraşului sau al municipiului/subdiviziunii municipiului. Referatul este însoţit de acte justificative.

      (11) Ordinul prefectului are la bază, pentru situaţiile prevăzute la alin. (2) lit. g), i), k), înştiinţările transmise prefectului de către instanţă.

      (12) În cazul prevăzut la alin. (2) lit. j), în termen de 30 de zile de la data comunicării hotărârii forului competent să decidă asupra excluderii unui membru al partidului politic sau a organizaţiei cetăţenilor aparţinând minorităţilor naţionale pe a cărei listă consilierul local a fost ales, prefectul constată, prin ordin, încetarea mandatului consilierului local înainte de expirarea duratei normale a acestuia şi declară vacant locul consilierului local. Ordinul prefectului se transmite de îndată judecătoriei competente să valideze mandatul supleantului, consilierului local şi secretarului general al comunei.

      (13) În cazurile prevăzute la alin. (2) lit. c)-f) hotărârea poate fi atacată de consilierul local în cauză la instanţa de contencios administrativ, în termen de 10 zile de la comunicare. Instanţa se pronunţă în termen de cel mult 30 de zile, nefiind aplicabilă procedura de regularizare a cererii. În acest caz, procedura prealabilă nu se mai efectuează, iar hotărârea primei instanţe este definitivă.

      (14) În toate cazurile, hotărârea instanţei se comunică părţilor, prefectului şi secretarului general al comunei, care are obligaţia afişării acesteia la sediul unităţii administrativ-teritoriale, în termen de maximum 2 zile de la comunicare.

      (15) Funcţia constatată vacantă în condiţiile alin. (6)-(8) se completează cu supleantul desemnat de partidul politic, alianţa politică sau alianţa electorală respectivă, care este validat şi depune jurământul, în condiţiile art. 117 din Ordonanța de urgență a Guvernului nr. 57/2019, ulterior rămânerii definitive a hotărârii instanţei.

      (16) Încetarea mandatului de consilier local în cazul schimbării domiciliului în altă unitate administrativ-teritorială poate interveni numai după efectuarea în actul de identitate al celui în cauză a menţiunii corespunzătoare, de către organul abilitat potrivit legii.

      (17) Încetarea mandatului de consilier local, în cazul demisiei, se constată în prima şedinţă a consiliului desfăşurată după apariţia evenimentului şi în baza demisiei scrise înaintate secretarului general al comunei , primarului și preşedintelui de şedinţă. Hotărârea consiliului prin care se ia act de demisie şi se declară vacant locul consilierului local se comunică de îndată judecătoriei competente să valideze mandatul supleantului.

      (18) Prevederile alin. (2) lit. g)-i) şi k) devin aplicabile numai după rămânerea definitivă a hotărârii judecătoreşti. În aceste cazuri, data respectivă este şi data la care încetează de drept mandatul.

      (19) În situaţia în care este contestată legalitatea actului prevăzut la alin. (4) sau a hotărârii prevăzute la alin. (5), data încetării de drept a mandatului este data rămânerii definitive a hotărârii judecătoreşti.

      (20) De la data încetării mandatului, consilierul local respectiv:

· nu mai poate fi luat în calcul pentru constituirea cvorumului necesar pentru şedinţele consiliului local/comisiilor de specialitate;

· nu mai poate participa la vot în cadrul şedinţelor autorităţii deliberative din care face parte, precum şi în cadrul comisiilor de specialitate organizate de aceasta;

· nu mai are dreptul la indemnizaţia lunară.


ART.55
  
Încetarea mandatului de viceprimar ca urmare a încetării mandatului de consilier

    (1) Încetarea mandatului de consilier, în condiţiile art. 54 alin. (2), are ca efect încetarea de drept, la aceeaşi dată, şi a mandatului de viceprimar.

    (2) Mandatul de viceprimar poate înceta înainte de termen în urma eliberării acestuia din funcţie în condiţiile art. 11.
Secțiunea a 2-a. Drepturile aleșilor locali

ART.56
Legitimaţia şi semnul distinctiv ale aleşilor locali

(1) După alegerea viceprimarului, acestuia i se înmânează legitimaţia, semnată de primar, precum şi un semn distinctiv al calităţii de viceprimar. Legitimaţia viceprimarului este înmânată de către secretarul general al comunei.

(2) După declararea ca legal constituit a consiliului local, consilierilor în funcţie li se eliberează o legitimaţie care atestă calitatea de membru al consiliului local, semnată de primar şi primesc un semn distinctiv al calităţii lor de reprezentanţi aleşi ai colectivităţii locale, pe care au dreptul să îl poarte pe întreaga durată a mandatului.

(4) Modelul legitimaţiei de viceprimar și de consilier local şi modelul semnului distinctiv pentru aceştia vor fi aprobate de consiliul local Lumina pe baza modelelor-cadru stabilite prin hotărâre a Guvernului (HG nr. 18/2021 privind privind stabilirea modelului legitimaţiei pentru aleşii locali şi a modelului semnului distinctiv al calităţii acestora) .
(5) Cheltuielile pentru confecţionarea legitimaţiilor, semnelor distinctive, respectiv a eşarfelor se suportă din bugetul local.

(6) Legitimaţia şi semnul distinctiv se pot păstra, după încetarea mandatului, cu titlu evocativ.

(7) Eşarfa în culorile drapelului naţional al României se poartă în mod obligatoriu de către primar la Ziua Naţională a României, la solemnităţi, recepţii, ceremonii publice şi la celebrarea căsătoriilor, indiferent de locul de desfăşurare a acestora.

ART.57
Protecţia aleşilor locali

(1) Libertatea de opinie în exercitarea mandatului alesului local pentru soluţionarea şi gestionarea treburilor publice în interesul colectivităţii locale pe care o reprezintă este garantată.

(2) Aleşii locali nu pot fi traşi la răspundere juridică pentru opiniile politice exprimate în exercitarea mandatului.

(3) Reţinerea, dispunerea măsurii arestării preventive, a arestului la domiciliu sau trimiterea în judecată penală a aleşilor locali, precum şi faptele săvârşite care au determinat luarea măsurilor se aduc la cunoştinţă atât autorităţii administraţiei publice din care fac parte, cât şi prefectului, în termen de cel mult 24 de ore, de către organele care au dispus măsurile respective.

(4) Pe întreaga durată a mandatului, aleşii locali se consideră în exerciţiul autorităţii publice şi se bucură de protecţia prevăzută de lege.

(5) De aceeaşi protecţie prevăzută la alin. (4) beneficiază şi membrii familiei alesului local - soţ, soţie şi copii - în cazul în care agresiunea împotriva acestora urmăreşte nemijlocit exercitarea de presiuni asupra alesului local în legătură cu exercitarea mandatului său.

ART.58
Grupurile de consilieri locali

(1) Consilierii locali se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3.

(2) Consilierii locali care nu îndeplinesc condiţiile prevăzute la alin. (1) pot constitui un grup prin asociere.

(3) Grupul de consilieri locali este condus de un lider, ales prin votul deschis al majorităţii membrilor grupului.

(4) Prevederile alin. (1) şi (2) se aplică şi consilierilor independenţi.

(5) Consilierii locali nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în consiliu cu cel puţin un consilier.

(6) În cazul fuzionării, două sau mai multe partide, care sunt reprezentate în consiliul local sau care au deja constituite grupuri, pot forma un grup distinct.

(7) Primarul, în funcţie de disponibilitate, pune la dispoziţia grupurilor politice spaţiile şi logistica necesare desfăşurării activităţilor politice în vederea exercitării atribuţiilor legale şi regulamentare.

        ART.59   
        Raporturile de muncă sau de serviciu deţinute anterior
    (1) Pe perioada exercitării mandatului de viceprimar se suspendă contractul de muncă, respectiv raportul de serviciu al acestuia, în cadrul unei instituţii sau autorităţi publice ori în cadrul regiilor autonome sau societăţilor cu capital integral ori majoritar de stat sau al unităţilor administrativ-teritoriale, cu excepţia situaţiilor prevăzute de lege.

    (2) Consilierul local, al cărui raport de serviciu ori contract individual de muncă este suspendat, în condiţiile legii, la data începerii exercitării mandatului, îşi reia activitatea în executarea aceluiaşi raport de serviciu sau contract individual de muncă, după caz, la încetarea mandatului de consilier local.

    (3) Sunt exceptate de la suspendarea contractului de muncă sau a actului de numire cadrele didactice, cercetătorii ştiinţifici, persoanele care deţin funcţii sau desfăşoară activităţi în domeniul creaţiei literar-artistice.

    (4) În funcţiile deţinute de persoanele ale căror contracte de muncă sau acte de numire au fost suspendate potrivit alin. (1) pot fi numite sau angajate alte persoane, numai pe durată determinată.

    (5) La încetarea mandatului de viceprimar, persoanele în cauză îşi reiau activitatea în executarea aceloraşi contracte de muncă sau raporturi de serviciu, după caz. La stabilirea clasei şi a gradului de încadrare se iau în calcul şi perioadele lucrate în funcţiile de demnitate publică alese.

    (6) În cazul în care conducerea persoanei juridice refuză reluarea activităţii în funcţia deţinută anterior alegerii, persoana în cauză se poate adresa instanţei de judecată competente, cererea fiind scutită de taxa de timbru judiciar.

    (7) Persoanelor prevăzute la alin. (1) nu li se poate modifica sau desface contractul de muncă pentru motive ce nu le sunt imputabile timp de 2 ani de la data încetării mandatului, cu excepţiile prevăzute de lege.

       
ART.60
 
Indemnizaţia

(1) Pentru participarea la şedinţele consiliului local şi ale comisiilor de specialitate, consilierii locali au dreptul la o indemnizaţie lunară. Viceprimarul nu beneficiază de indemnizaţie pentru participarea la şedinţe.

(2) Indemnizaţia lunară pentru consilierii locali care participă la şedinţele ordinare ori la şedinţele extraordinare ale consiliului local şi ale comisiilor de specialitate este în cuantum de până la 10% din indemnizaţia lunară a primarului, în condiţiile Ordonanței de urgență a Guvernului nr. 57/2019. Cota procentuală, în limita menționată mai sus, se stabilește de către consiliul local, prin hotărâre adoptată cu votul majorității absolute. La începutul fiecărui mandat, se aplică în continuare indemnizația în vigoare la acea dată, până la următoarea modificare, aprobată în condițiile legii și/sau ale prezentului regulament.

       (3) Consilierii locali au dreptul la indemnizaţia lunară doar dacă participă la cel puţin o şedinţă a consiliului local şi o şedinţă a comisiei de specialitate, pe lună, desfăşurate în condiţiile legii (condiție cumulativă). Pentru participarea la o singură ședință (a consiliului local sau a comisiei de specialitate) nu se beneficiază de indemnizație. 
      (4) Consilierii locali au dreptul la decontarea, în conditiile legii, a cheltuielilor legate de exercitarea mandatului, respectiv plata cheltuielilor de transport, cazare, indemnizația de delegare sau deplasare, după caz, precum si a altor cheltuieli prevăzute de lege, altele decât indemnizația prevăzută la alin. (1).

      (5) Indemnizația lunară pentru consilierii locali care participă la ședințele consiliului local și ale comisiilor de specialitate se calculează dupa formula:

                        IL = a x IP x (0,65 x PCL/NSCL+ 0,35 x PCS/NSCS), unde:

-„IL“ este indemnizatia lunară pentru consilierul local; 

-„a“ este procentul stabilit de consiliul local, care este mai mic sau egal cu 10% din indemnizatia lunara a primarului (IP); 

-„IP“ este indemnizația lunară a primarului;

 -„PCL“ este numărul de participări ale consilierului local la ședințele consiliului local din luna respectivă; 

-„PCS“ este numărul de participări ale consilierului local la ședințele comisiilor de specialitate din care face parte din luna respectivă; 

-„NSCL“ reprezintă numărul ședințelor ordinare și extraordinare ale consiliului local din luna respectivă; 

-„NSCS“ reprezintă numărul ședințelor comisiilor de specialitate din care face parte consilierul local din luna respectivă.

-”0,65” este indicele aplicabil pentru participarea la ședințele consiliului local;

-”0,35” este  indicele aplicabil pentru participarea la ședințele comisiei de specialitate;

    (6) Plata indemnizațiilor stabilite potrivit prevederilor alin. (2) și (3) se efectuează exclusiv din veniturile secțiunii de funcționare din bugetul orașului.

       (7) Consiliul local poate hotărâ diminuarea cuantumului indemnizației prevăzute la alin. (2) și a cotei în care se face decontarea conform prevederilor alin. (4), în concordanță cu posibilitățile de finanțare.
      (8) Drepturile bănesti cuvenite alesilor locali, potrivit legii, pot fi cumulate cu pensia sau cu alte venituri, în condițiile legii și se acordă în baza pontajului lunar întocmit de către secretarul general, conform proceselor verbale de lucru ale comisiilor de specialitate (pentru prezența la comisii), respectiv pe baza  fișei de prezență de la dosarul fiecărei ședințe a consiliului local.

     (9) Consilierii locali care participă la ședințele de consiliu local, organizate în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă. La solicitarea celor îndreptățiți, în situația în care invitația la ședință este considerată insuficientă pentru angajator, secretarul general va elibera un document din care rezultă participarea consilierului local la lucrările ședinței. 

ART.61
Dreptul de iniţiativă în promovarea actelor administrative

Aleşii locali au dreptul de iniţiativă în promovarea actelor administrative, individual sau în grup.

       ART.62
       Transportul
       Aleșii locali care folosesc autoturismul proprietate personală sau mijloacele de transport în comun pentru a se deplasa din localitatea în care domiciliază în localitatea în care se desfășoară ședința consiliului local sau a comisiilor de specialitate primesc contravaloarea transportului.

 Art.63
Formarea profesională

(1) Aleşii locali au dreptul la pregătire, formare şi perfecţionare profesională.

(2) Aleşii locali beneficiază de plata programelor de pregătire, formare şi perfecţionare profesională organizate în condiţiile legii, în decursul mandatului, a cheltuielilor de transport, cazare, masă, a indemnizaţiilor de delegare sau deplasare, după caz, în condiţiile legii.

(3) Autorităţile şi instituţiile publice au obligaţia să prevadă în bugetul local sumele necesare pentru programele de pregătire, formare şi perfecţionare profesională organizate de Institutul Naţional de Administraţie sau alţi furnizori de formare şi perfecţionare profesională în decursul mandatului, precum și cheltuielile prevăzute la alin. (2) destinate aleşilor locali, organizate la iniţiativa ori în interesul autorităţii sau instituţiei publice.

ART.64
Accesul la informaţii

(1) Dreptul aleşilor locali de a avea acces la orice informaţie de interes public nu poate fi îngrădit.

(2) Autorităţile administraţiei publice centrale şi locale, instituţiile, serviciile publice, precum şi persoanele juridice de drept privat sunt obligate să asigure informarea corectă a aleşilor locali, potrivit competenţelor ce le revin, asupra treburilor publice şi asupra problemelor de interes local.

       ART.65
       Dreptul la asociere
      Aleşii locali se pot asocia liber în partide politice şi în alte forme de asociere, în condiţiile legii.

Secțiunea a 3-a. Obligațiile aleşilor locali

ART.66
Respectarea legii

(1) Aleşii locali sunt obligaţi să respecte Constituţia şi legile ţării, precum şi să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase.

(2) Consilierii locali sunt obligaţi să respecte regulamentul de organizare şi funcţionare a consiliului local.

       
ART.67
  
Participarea la lucrările consiliului local şi ale comisiilor de specialitate
 
Consilierii locali şi viceprimarul nu pot lipsi de la lucrările consiliului local sau ale comisiilor de specialitate din care fac parte, cu excepţia situaţiilor prevăzute în regulamentul de organizare şi funcţionare.

ART.68
Buna-credinţă şi fidelitatea

Consilierii locali aflaţi în serviciul colectivităţii locale, în calitatea lor de reprezentanţi legali ai comunei Lumina, au îndatorirea de a participa, pe durata mandatului, la exercitarea competenţelor autorităţilor administraţiei publice locale din care fac parte sau pe care le reprezintă, după caz, cu bună-credinţă şi fidelitate faţă de ţară şi de colectivitatea care i-a ales.

      ART.69
      Probitatea şi discreţia profesională
     Aleşii locali sunt obligaţi la probitate şi discreţie profesională.

ART.70
Cinstea şi corectitudinea

(1) În exercitarea mandatului, aleşii locali sunt obligaţi să dea dovadă de cinste şi corectitudine; este interzis alesului local să ceară, pentru sine sau pentru altul, bani, foloase materiale sau alte avantaje.

(2) Aleşii locali nu pot face uz şi nu se pot prevala de această calitate în exercitarea unei activităţi de interes personal.

ART.71
Dispoziţii privind obligaţiile de informare pentru aleşii locali

(1) Aleşii locali sunt obligaţi ca, în exercitarea mandatului, să organizeze periodic, cel puţin o dată pe trimestru, întâlniri cu cetăţenii, să acorde audienţe şi să prezinte în consiliul local o informare privind problemele ridicate la întâlnirea cu cetăţenii.

(2) Fiecare consilier local, precum şi viceprimarul sunt obligaţi să prezinte un raport anual de activitate, care este făcut public prin grija secretarului general al comunei.

(3) În urma efectuării unor deplasări în străinătate pentru exercitarea unor atribuţii stabilite prin lege, aleşii locali sunt obligaţi să prezinte la prima şedinţă ordinară a consiliului local o informare privind deplasările efectuate. Termenul maxim de prezentare a informării este de 45 de zile de la data încheierii deplasării.

       (4) În cazul nerespectării prevederilor alin. (3), aleşii locali în cauză suportă cheltuielile deplasării.

ART.72
Transparenţa activităţii

(1) Primarul este obligat ca, prin intermediul secretarului general al comunei şi al aparatului de specialitate, să pună la dispoziţie consilierilor locali, la cererea acestora, formulată în scris,  în termen de cel mult 10 zile lucrătoare, informaţiile necesare în vederea îndeplinirii mandatului în condiţiile legii.

(2) Consilierii locali pot adresa întrebări şi interpelări primarului sau viceprimarului.

(3) Răspunsul solicitat în conformitate cu prevederile alin. (2) se transmite, de regulă, imediat sau, dacă nu este posibil, la următoarea şedinţă a consiliului local.

(4) Cel interpelat are obligaţia de a răspunde în scris sau, după caz, oral până cel mai târziu la următoarea şedinţă a consiliului local.

CAPITOLUL VII. Incompatibilitățile aleşilor locali şi conflictul de interese

ART.73
Regimul incompatibilităţilor aplicabil funcţiei de viceprimar şi de consilier local
(1) Regimul incompatibilităţilor aplicabil funcţiei de viceprimar și de consilier local este cel prevăzut în cartea I titlul IV din Legea nr. 161/2003, cu modificările şi completările ulterioare.
       (2) Constatarea şi sancţionarea stării de incompatibilitate şi a conflictului de interese pentru persoanele care ocupă funcţiile prevăzute la alin. (1) se fac în condiţiile Legii nr. 176/2010, cu modificările şi completările ulterioare, şi ale Ordonanței de urgență a Guvernului nr. 57/2019.

       (3) Prin activităţi în domeniul didactic pe care viceprimarul le poate desfăşura, în condiţiile legislaţiei speciale privind unele măsuri pentru asigurarea transparenţei în exercitarea demnităţilor publice şi a funcţiilor publice, se înţeleg activităţile prevăzute la art. 462 alin. (2) din Ordonanța de urgență a Guvernului nr. 57/2019.

        
ART.74
 
Regimul general aplicabil conflictului de interese pentru funcţia de viceprimar şi de consilier local
    (1) Alesul local aflat în conflict de interese în condiţiile prevăzute de cartea I titlul IV din Legea nr. 161/2003, cu modificările şi completările ulterioare, are obligaţia să se abţină de la emiterea sau participarea la emiterea ori adoptarea actului administrativ, de la încheierea sau participarea la încheierea actului juridic respectiv, care ar putea produce un folos material pentru sine sau pentru:

    a) soţ, soţie sau rude ori afini până la gradul al II-lea inclusiv;

    b) orice persoană fizică sau juridică faţă de care alesul local are calitatea de debitor al unei obligaţii;

    c) o societate la care deţine calitatea de asociat unic ori funcţia de administrator sau de la care obţine venituri;

    d) o altă autoritate din care face parte;

    e) orice persoană fizică sau juridică, alta decât autoritatea din care face parte, care a făcut o plată către acesta sau a efectuat orice fel de cheltuieli ale acestuia;

    f) o asociaţie sau fundaţie din care face parte.

    (2) În exercitarea funcţiei, consilierul local aflat în una dintre situaţiile prevăzute la alin. (1) are obligaţia să anunţe la începutul şedinţei consiliului local interesul personal pe care îl are la adoptarea hotărârii respective, anunţ care se consemnează în mod obligatoriu în procesul-verbal al şedinţei, precizând cu nu va vota problema respectivă.

    (3) Ulterior anunţării interesului personal, consilierul local nu mai este luat în calcul pentru cvorumul necesar adoptării hotărârii consiliului cu privire la care acesta şi-a anunţat interesul şi nu are drept de vot la adoptarea acestei hotărâri.

    (4) Actele administrative emise ori adoptate sau actele juridice încheiate cu încălcarea prevederilor alin. (1) sunt lovite de nulitate absolută în condiţiile Legii nr. 176/2010, cu modificările şi completările ulterioare.

    (5) Fapta aleşilor locali de a încălca prevederile alin. (1) şi legislaţia în materie privind conflictul de interese constituie abatere disciplinară şi se sancţionează cu diminuarea indemnizaţiei cu 10% pe o perioadă de maximum 6 luni.

      
ART.75
 
Declaraţia de interese şi declaraţia de avere

 
Aleşii locali au obligaţia să întocmească, să depună şi să actualizeze declaraţii de avere şi declaraţii de interese în conformitate cu prevederile Legii nr. 176/2010, cu modificările și completările ulterioare.

      
ART.76
  
Regimul general aplicabil conflictului de interese pentru funcţia de viceprimar şi de consilier local
 
Nerespectarea prevederilor legale referitoare la procedura de depunere a declaraţiei de avere şi de interese prevăzute de lege atrage sancţiunile prevăzute de Legea nr. 176/2010, cu modificările şi completările ulterioare.

CAPITOLUL VIII  Răspunderea aleșilor locali

       
ART.77
 
Tipurile de răspundere a aleşilor locali
         Aleşii locali răspund, după caz, administrativ, civil sau penal pentru faptele săvârşite în exercitarea atribuţiilor ce le revin, în condiţiile legii şi ale Ordonanţei de urgenţă a Guvernului nr. 57/2019, cu modificările şi completările ulterioare.

      
ART.78
Răspunderea consilierilor locali

 
(1) Consilierii locali răspund în nume propriu, pentru activitatea desfăşurată în exercitarea mandatului, precum şi solidar, pentru activitatea consiliului din care fac parte şi pentru hotărârile pe care le-au votat.

       (2) În procesul-verbal al şedinţei consiliului local se consemnează rezultatul votului, iar, la cererea consilierului local se menţionează în mod expres votul/motivația acestuia.

   ART.79
   Sancţiunile disciplinare aplicabile consilierilor locali

(1)  Pentru încălcarea de către consilierii locali a prevederilor din Ordonanța de urgență a Guvernului nr. 57/2019, a prevederilor legale referitoare la conflictul de interese şi a prevederilor regulamentului de organizare şi funcţionare a consiliului local, consiliul local poate aplica următoarele sancţiuni disciplinare:

a) avertismentul;

b) chemarea la ordine;

c) retragerea cuvântului;

d) eliminarea din sala de şedinţă;

e) excluderea temporară de la lucrările consiliului şi ale comisiei de specialitate; 

f) diminuarea indemnizaţiei lunare cu 10% pentru maximum 6 luni;

g) retragerea indemnizaţiei lunare pentru una sau două luni.

      (2) Sancţiunile prevăzute la alin. (1) lit. a) - d) se aplică de către preşedintele de şedinţă, iar cele de la alin. (1) lit. e) - g) de către consiliul local, prin hotărâre.

      (3) Sancţiunile prevăzute la alin. (1) lit. a) - e) sunt aplicabile şi viceprimarului.

     (4) Pentru aplicarea sanctiunilor prevazute la alin. (1) lit. e), cazul se transmite Comisiei de specialitate nr.5 care are în obiectul de activitate şi aspectele juridice, aceasta prezentând un raport întocmit pe baza cercetărilor efectuate, inclusiv a explicaţiilor furnizate de cel în cauză.

ART.80
Avertismentul

La prima abatere, preşedintele de şedinţă atrage atenţia consilierului local în culpă şi îl invită să respecte regulamentul.

ART.81
Chemarea la ordine

(1) Consilierii locali care nesocotesc avertismentul şi invitaţia preşedintelui de şedinţă şi continuă să se abată de la regulament, precum şi cei care încalcă în mod grav, chiar pentru prima dată, dispoziţiile regulamentului sunt chemaţi la ordine.

(2) Chemarea la ordine se înscrie în procesul-verbal de şedinţă.

(3) Înainte de a fi chemat la ordine, consilierul local este invitat de către preşedintele de şedinţă să îşi retragă sau să explice cuvântul ori expresiile care au generat incidentul şi care ar atrage aplicarea sancţiunii.

(4) Dacă expresia întrebuinţată a fost retrasă ori dacă explicaţiile date sunt apreciate de preşedintele de şedinţă ca satisfăcătoare, sancţiunea nu se mai aplică.

ART.82
Retragerea cuvântului şi eliminarea din sală

În cazul în care, după chemarea la ordine, un consilier local continuă să se abată de la regulament, preşedintele de şedinţă îi va retrage cuvântul, acesta nemaiputând lua cuvântul pe perioada desfăşurării şedinţei respective a consiliului. În situaţia în care un consilier persistă să se abată de la regulament, preşedintele de şedinţă îl va elimina din sală. Eliminarea din sală echivalează cu absenţa nemotivată de la şedinţă.

ART.83
Excluderea temporară de la lucrările consiliului şi ale comisiei de specialitate

(1) În cazul unor abateri grave, săvârşite în mod repetat, sau al unor abateri deosebit de grave, consiliul local poate aplica sancţiunea excluderii temporare a consilierului local de la lucrările consiliului local, după caz, şi ale comisiilor de specialitate.

(2) Gravitatea abaterii este stabilită de comisia de specialitate nr.2 care are în obiectul de activitate aspecte juridice, în cel mult 10 zile de la sesizare.

(3) Excluderea temporară de la lucrările consiliului local şi ale comisiilor de specialitate nu poate depăşi două şedinţe consecutive.

(4) Excluderea de la lucrările consiliului local şi ale comisiilor de specialitate are drept consecinţă neacordarea indemnizaţiei lunare.

(5) În caz de opunere, interzicerea participării la şedinţe se execută cu ajutorul personalului care asigură ordinea publică locală.

        
ART.84

 
Aplicarea sanctiunilor

     (1) Sancţiunile prevăzute la art. 79 alin. (1) lit. e) şi f) se aplică prin hotărâre adoptată de consiliul local, cu majoritate absolută.

     (2) Pe perioada aplicării sancţiunilor prevăzute la art. 79 alin. (1) lit. d) şi e), consilierii locali în cauză nu vor fi socotiţi la cvorumul pentru şedinţă.

     (3) Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca preşedintele de şedinţă. Aceştia pot aplica sancţiunile prevăzute la art. 79 alin. (1) lit. a) - d).

     (4) Sancţiunile prevăzute la art. 79 alin. (1) se pot aplica în mod corespunzător viceprimarului pentru abaterile săvârşite în calitatea acestuia de consilier local.

     
ART.85

 
Sanctiuni aplicabile viceprimarilor
   (1) Pentru abateri grave şi/sau repetate, săvârşite în exercitarea mandatului de viceprimar, persoanelor în cauză li se pot aplica următoarele sancţiuni:

    a) mustrare;

    b) avertisment;

    c) diminuarea indemnizaţiei cu 5 - 10% timp de 1 - 3 luni;

    d) eliberarea din funcţie.

    (2) Sancţiunile prevăzute la alin. (1) lit. a) - c) se aplică, prin hotărâre a consiliului local, la propunerea motivată a primarului. Motivele care justifică propunerea de sancţionare sunt aduse la cunoştinţă consilierilor locali cu cel puţin 5 zile înaintea şedinţei.

    (3) În cazul sancţiunilor prevăzute la alin. (1), hotărârea se adoptă prin vot secret cu majoritatea calificată de două treimi din numărul consilierilor locali.

    (4) Prin excepţie de la prevederile alin. (3), aplicarea sancţiunii prevăzute la alin. (1) lit. d) se face cu respectarea prevederilor art. 11.

    (5) Împotriva sancţiunilor prevăzute la alin. (1) lit. c) şi d) persoana în cauză se poate adresa instanţei de contencios administrativ competente. Procedura prealabilă nu este obligatorie.

    (6) Aplicarea sancţiunii prevăzute la alin. (1) lit. d) nu are niciun efect asupra mandatului de consilier local.

     
ART.86
 
Răspunderea aferentă actelor administrative

(1) Preşedintele de şedinţă al consiliului local, prin semnare, învesteşte cu formulă de autoritate executarea actelor administrative emise sau adoptate în exercitarea atribuţiilor care îi revin potrivit legii.

(2) Aprecierea necesităţii şi oportunitatea adoptării şi emiterii actelor administrative aparţine exclusiv autorităţilor deliberative, respectiv executive. Întocmirea rapoartelor sau a altor documente de fundamentare prevăzute de lege, contrasemnarea sau avizarea pentru legalitate şi semnarea documentelor de fundamentare angajează răspunderea administrativă, civilă sau penală, după caz, a semnatarilor, în cazul încălcării legii, în raport cu atribuţiile specifice.

(3) Actele autorităţilor administraţiei publice locale angajează, în condiţiile legii, răspunderea administrativă, civilă sau penală, după caz, a funcţionarilor publici şi personalului contractual din aparatul de specialitate al primarului care, cu încălcarea 
prevederilor legale, fundamentează din punct de vedere tehnic şi al legalităţii emiterea sau adoptarea lor sau contrasemnează ori avizează, după caz, pentru legalitate aceste acte.

(4) În cazul în care printr-un act administrativ al autorităţii administraţiei publice locale emis sau adoptat fără a fi fundamentat, contrasemnat sau avizat din punct de vedere tehnic sau al legalităţii s-au produs consecinţe vătămătoare, este angajată răspunderea juridică a autorităţii executive sau autorităţii deliberative, după caz, în condiţiile legii şi ale Ordonanței de urgență a Guvernului nr. 57/2019.

(5) Funcţionarii publici sau personalul contractual, după caz, responsabili cu operaţiunile prevăzute la alin. (3) pot formula obiecţii ori refuza efectuarea acestora în condiţiile art. 490, respectiv art. 553 din Ordonanța de urgență a Guvernului nr. 57/2019.

(6) Prevederile alin. (1) -(5) se aplică şi în cazul altor acte administrative sau asimilate acestora în condiţiile legii emise, respectiv adoptate de autorităţile administraţiei publice locale.

  CAPITOLUL IX

    Alte dispoziţii
      
ART.87 

 
Secretarul general al Comunei
     (1) În temeiul art. 243 din Ordonanta de urgenta a Guvernului nr. 57/2019, cu modificarile si completarile ulterioare, secretarului general al Comunei Lumina îi revin următoarele atributii principale în relația cu consiliul local:
   a) avizează proiectele de hotărâri şi contrasemnează pentru legalitate hotărârile consiliului local;

    b) participă la şedinţele consiliului local;

    c) asigură gestionarea procedurilor administrative privind relaţia dintre consiliul local şi primar, precum şi între aceştia şi prefect;

    d) coordonează organizarea arhivei şi evidenţa statistică a hotărârilor consiliului local;

    e) asigură transparenţa şi comunicarea către autorităţile, instituţiile publice şi persoanele interesate a actelor prevăzute la lit. a);

    f) asigură procedurile de convocare a consiliului local şi efectuarea lucrărilor de secretariat, comunicarea ordinii de zi, întocmirea procesului-verbal al şedinţelor consiliului local şi redactarea hotărârilor consiliului local;

    g) asigură pregătirea lucrărilor supuse dezbaterii consiliului local şi comisiilor de specialitate ale acestuia;

    h) poate propune primarului înscrierea unor probleme în proiectul ordinii de zi a şedinţelor ordinare ale consiliului local;

    i) efectuează apelul nominal şi ţine evidenţa participării la şedinţele consiliului local a consilierilor locali;

    j) numără voturile şi consemnează rezultatul votării, pe care îl prezintă preşedintelui de şedinţă sau, după caz, înlocuitorului de drept al acestuia;

    k) informează preşedintele de şedinţă sau, după caz, înlocuitorul de drept al acestuia, cu privire la cvorumul şi la majoritatea necesare pentru adoptarea fiecărei hotărâri a consiliului local;

    l) asigură întocmirea dosarelor de şedinţă, legarea, numerotarea paginilor, semnarea şi ştampilarea acestora;

    m) urmăreşte ca la deliberarea şi adoptarea unor hotărâri ale consiliului local să nu ia parte consilierii locali care se încadrează în dispoziţiile art. 75 alin. (2); informează preşedintele de şedinţă, sau, după caz, înlocuitorul de drept al acestuia cu privire la asemenea situaţii şi face cunoscute sancţiunile prevăzute de lege în asemenea cazuri;

    n) alte atribuţii prevăzute de lege sau însărcinări date prin acte administrative de consiliul local.

   (2) Secretarul general, cu sprijinul aparatului de specialitate al primarului, asigură întocmirea și face public un raport anual privind transparenta decizională, care cuprinde cel puțin următoarele elemente: 
   a) numărul total al recomandarilor primite;
   b) numărul total al recomandărilor incluse în proiectele de acte administrative cu caracter normativ și în conținutul deciziilor luate;

  c) numărul participanților la ședințele publice;

  d) numărul dezbaterilor publice organizate pe marginea proiectelor de acte administrative cu caracter normativ;

  e) situația cazurilor în care consiliul local a fost acționat în justitie pentru nerespectarea prevederilor legale cu privire la transparența decizională;

   f) numărul ședințelor care nu au fost publice și motivația restricționarii accesului;
   (3) Raportul anual privind transparența decizională va fi adus la cunostința publică prin grija secretarului general.

 CAPITOLUL X Dispoziţii finale
     
ART. 88

 
Anexe
 
Anexele nr. 1-12 fac parte integrantă din prezentul regulament.

 
ART. 89

    
Calculul termenelor
    
Calculul termenelor prevăzute în regulament se realizează conform art. 181 - 183 din Legea nr.134/2010 privind Codul de procedură civilă, republicată, cu modificările şi completările ulterioare.

       ART. 90
       Temeiurile de drept
       Temeiurile de drept care stau la baza adoptării și implementării prezentului regulament sunt:

· Constituția României;

· Legea nr.287/2009 privind Codul civil;

· Legea nr.134/2010 privind Codul de procedură civilă;

· Legea nr.554/2004 privind contenciosul administrativ;

· Legea nr.24/2000 privind normele de tehnică legislativă;

· OUG nr.57/2019 privind Codul administrativ;

· Ordinul nr. 25/2021 al Ministrului dezvoltării, lucrărilor publice și administrației, pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local;  

· HGR nr.18/2021 privind stabilirea modelului legitimației pentru aleșii locali și a modelului semnului distinctiv al calității acestora;
     

                                                            ANEXA Nr. 1 la regulament

Domeniile de activitate in care se pot organiza 
comisii de specialitate
  

   Domeniile de activitate în care se pot organiza comisii de specialitate pot fi:

    1. agricultură;

    2. activităţi economico-financiare;

    3. activităţi social-culturale, culte;

    4. învăţământ, sănătate şi activităţi sportive;

    5. amenajarea teritoriului şi urbanism;

    6. muncă, familie şi protecţie socială;

    7. protecţie mediu şi turism;

    8. juridică şi de disciplină;

    9. administrarea serviciilor publice furnizate.

    În funcţie de specificul activităţii şi de numărul consilierilor, consiliul poate hotărî să se organizeze comisii de specialitate în alte domenii de activitate sau o comisie să aibă în obiectul de activitate două sau mai multe domenii.

 

 

                                                   ANEXA Nr. 2 la regulament
 

Model al adresei prin care secretarul general al comunei transmite

 comisiei de specialitate documentele spre analiza

 

COMUNA LUMINA
SECRETARUL GENERAL   

Nr. ...../...........

                                                     Către,

          COMISIA DE SPECIALITATE NR. .....................................

 

   Doamnei/Domnului presedinte,

  Spre stiinta doamnei/domnului secretar,

 

   Având în vedere prevederile art. 136 alin. (3) lit. b) din Ordonanta de urgență a Guvernului nr. 57/2019 privind Codul administrativ, cu modificarile si completarile ulterioare, respectiv prevederile art. 15 alin. (1) lit. a) si ale art. 91 din Regulamentul de organizare si functionare a Consiliului Local al Comunei Lumina, atașat prezentei vă transmit spre avizare următoarele documente:


	Nr. crt.
	Documentul trimis pentru avizare/elaborarea unui raport
	Initiator
	Data-limita pentru adoptarea avizului/raportului

	1.
	P.H.C.L. nr. ....../......... privind ..........................................
	Primarul Comunei Lumina
	 

	2.
	P.H.C.L. nr. ....../......... privind ..........................................
	Consilierul local

..................
	 

	3.
	Petiția nr...../..... din partea ......


	-
	

	4.
	..................
	
	


  

   Secretarul general al Comunei Lumina, 

_________________________

          (prenumele şi numele)
    NOTĂ:

    În varianta în care consiliul local alege ca mod de comunicare poşta electronică, partea cu semnătura nu mai este necesară.

 

                                                     ANEXA Nr. 3 la regulament

  

Model al adresei prin care comisia de specialitate transmite secretarului
 general documentele produse de aceasta
 

   CONSILIUL LOCAL AL COMUNEI LUMINA
   Comisia de specialitate nr.___
   Nr. ....../................

 

 

                   Către, 

SECRETARUL GENERAL AL COMUNEI LUMINA
 

      Având în vedere prevederile art. 136 alin. (7) din Ordonanta de urgenta a Guvernului nr. 57/2019 privind Codul administrativ, cu modificarile si completarile ulterioare, respectiv prevederile art. 16 alin. (1) și ale art. 85 din Regulamentul de organizare si functionare a Consiliului Local al Comunei Lumina, vă transmitem rezultatul dezbaterilor comisiei din cadrul sedinței din data de ..............., cuprinse în Procesul-verbal nr. ......

        Anexat vă comunicăm și avizele/rapoartele comisiei pentru problemele dezbătute, respectiv:
 

	Nr. crt.
	Documentul trimis spre analiză
	Numărul de înregistrare al avizului/raportului
	Tipul avizului/recomandarea raportului
	Amendamente

	0
	1
	2
	3
	4

	1.
	P.H.C.L. nr. ....../......... privind ...........................................


	 
	□ favorabil  

□ nefavorabil 
	 □ DA nr. ......
 □ NU

	2.
	P.H.C.L. nr. ....../......... privind ...........................................


	 
	□ favorabil  

□ nefavorabil 
	 □ DA nr. ......
 □ NU

	3.
	Petiția nr...../..... din partea ......


	
	...............
	

	4.
	..................
	
	...............
	


 

 

 Președintele Comisiei ................................,    Secretarul Comisiei ..................................,
         (prenumele si numele)                                     (prenumele si numele)

 NOTĂ:

    În varianta în care consiliul local alege ca mod de comunicare poşta electronică, partea cu semnătura nu mai este necesară.

                                                                                 ANEXA Nr. 4 la regulament 

Model al avizului comisiei de specialitate
 ROMÂNIA

 JUDEȚUL CONSTANTA
 COMUNA LUMINA
 CONSILIUL LOCAL

 Comisia de specialitate nr.___
                                                      AVIZUL

                                               Nr. ...... din ............

                            pentru P.H.C.L. nr. ....../..... privind .......
           Comisia de specialitate nr.___ – Comisia pentru _______________, formată dintr-un număr de __ membri conform Hotărârii nr.271/2020, întrunită în şedinţă de lucru azi, data de _____________ procedând la verificarea și analiza Proiectului de hotărâre nr. ___ din____ privind _________________, constată următoarele:

          1.  proiectul de hotărâre este oportun, complet și îndeplinește toate condițiile cerute de lege din punct de vedere al regularității, legalității și condițiilor tehnice, în forma prezentată de către inițiator, fără modificări sau completări.

          2.  proiectul de hotărâre este oportun, complet și îndeplinește toate condițiile cerute de lege din punct de vedere al regularității, legalității și condițiilor tehnice, cu condiția efectuării următoarelor amendamente/completări/modificări/corecturi:_________________
__________________________________________________________________________

__________________________________________________________________________

         Amendament nr.______ propus de :__________ cu următorul conținut: _____________________ aprobat cu următorul cvorum: voturi ”pentru”___; voturi ”contra”__; ”abținere”___;

          3. proiectul de hotărâre este inoportun/incomplet/nelegal pentru următoarele considerente: __________________________________________________________________________

__________________________________________________________________________

           4. Exprimarea votului final (votul pentru adoptarea avizului) în comisie: total membrii ai comisiei prezenți la ședință.______,  dintre care: Voturi ”pentru”:____; Voturi ”contra”______; Abțineri.________. 

           5. Opinii separate: ____________________________________________________
Amendamentele si observatiile membrilor comisiei se regasesc : (mai jos/in anexa care face parte integranta din prezentul aviz).

          6. Pentru motivele de mai sus,în temeiul prevederilor art. 125 alin. (1) lit. b) din Ordonanta de urgenta a Guvernului nr. 57/2019 privind Codul administrativ, cu modificarile si completarile ulterioare, respectiv al prevederilor art. 16 alin. (1) din Regulamentul de organizare si functionare a consiliului local, AVIZĂM1______________  proiectul de hotărâre analizat, cu/fără amendamente și, pe cale de consecință, propunem :

            - APROBAREA/RESPINGEREA proiectului de hotărâre;

            - retrimiterea proiectului de hotărâre la inițiator în vederea reanalizării lui;

        7. Amendamentele aprobate se regăsesc în anexa la prezentul aviz.

        8. Prezentul aviz se comunică prin grija secretarului comisiei, în termenul recomandat, secretarului general al Comunei Lumina.

        PREȘEDINTE DE COMISIE,                                                       SECRETAR,                                                          

MEMBRI:

                                                                    ANEXA Nr. 5 la regulament  

 Model al registrului de evidență a avizelor/rapoartelor
 de către comisia de specialitate

COMUNA LUMINA
CONSILIUL LOCAL

Comisia de specialitate nr.____
 

REGISTRUL *
privind avizele/rapoartele Comisiei de specialitate................ pe anul .........

 

	Nr. de înregistrare
	Data adoptării avizului/raportului
	Documentul
	Rezultatul analizei

	0
	1
	2
	3

	1
	...
	Aviz pentru P.H.C.L. nr. ....../......... privind ...............................
	Aviz favorabil cu .... amendamente/ nefavorabil

	2
	...
	Raport privind analiza situației ...................... realizat în baza Hotărârii Consiliului Local nr. ....../.........
	-

	3
	...
	Aviz pentru Petitia nr. ....../.........
	Aviz favorabil/ nefavorabil


   * Registrele pe fiecare an se ţin în format electronic.

                                                            ANEXA Nr. 6 la regulament

Model orientativ de convocare a consilierilor locali la ședința consiliului
local de către cel puțin o treime din numărul consilierilor locali în funcție
COMUNA LUMINA
CONSILIUL LOCAL

Nr.___ din _____

      Stimată doamnă/Stimate domnule consilier local ................................................,

 

       SPRE ȘTIINȚĂ:

                          - PRIMARULUI  COMUNEI LUMINA, D-NUL ________________;

                          - SECRETARULUI GENERAL AL COMUNEI LUMINA, D-NUL ___;

           În temeiul art. ......, noi________________, în calitate de consilieri locali ai Comunei Lumina, reprezentând cel puțin o treime din numărul total al consilierilor locali, emitem și vă trimitem prezenta

INVITAȚIE

prin care vă aducem la cunoștință faptul că înțelegem să convocăm Consiliul local al Comunei Lumina în ședință _______ care va avea loc în locația ......................................., în data de ..........., la ora ...... și la care vă adresăm invitația să participați, cu următorul

PROIECT AL ORDINII DE ZI:

   1. Adoptarea procesului-verbal al ședinței anterioare;

   2. Proiectul de hotărâre a consiliului local nr. ....../......... privind ........................;

   3. Întrebări, interpelări și răspunsuri;

   4. Diverse.

     

   Anexat invitației regăsiti materialele aferente ședinței consiliului local. Puteți să formulați amendamente la proiectele de hotărâri ale consiliului local înscrise în proiectul ordinii de zi și să le transmiteți secretarului general în format letric sau prin poșta electronică la adresa.........., cel mai târziu până la data de .......

 

   Cu deplină colegialitate,
   ......................................


 

 

                                                                           ANEXA Nr. 7 la regulament
Model al registrului pentru evidenta proiectelor de hotarari 
ale consiliului local
 

REGISTRUL 
pentru evidenta proiectelor de hotarari ale consiliului local pe anul ......
 

ROMÂNIA

JUDEŢUL CONSTANTA
COMUNA LUMINA
SECRETAR GENERAL

NR. _____________

REGISTRUL 

DE EVIDENŢĂ A PROIECTELOR DE HOTĂRÂRI LA NIVELUL

 COMUNEI LUMINA - ANUL 2025
	Nr. de înre-gis-
trare
	Data înregis-

trării
	Funcția, prenumele și numele inițiatorului
	Titlul proiectului de hotărâre a consiliului local
	Avizele comisiilor de speciali-
tate sesizate

	Structura/

persoana din aparatul de specialitate a primarului responsabilă cu elaborarea raportului compartimen-tului de resort

	Alte avize necesare conform legii

	Numărul de amenda-mente

	Data dezbaterii în ședința consiliului local
	Finalizarea procedurii


	0
	1
	2
	3
	4
	5
	6
	7
	8
	9

	1
	
	
	
	
	
	
	
	
	

	2
	
	
	
	
	
	
	
	
	

	...
	
	
	
	
	
	
	
	
	


   1)Se completează cu denumirea comisiei de specialitate sesizată precum și cu numărul și data avizului din partea comisiei de specialitate.

   2)Se completează cu denumirea structurii așa cum este aceasta trecută în structura funcțională a unității administrativ-teritoriale sau cu funcția, prenumele și numele persoanei de specialitate care realizează raportul compartimentului de resort, precum și numărul și data înregistrării acestuia.

   3)Se trece emitentul, numărul și data înregistrării avizului la emitent.

   4)Se completează cu numărul de amendamente formulate pentru dezbaterile din plenul consiliului local

   5)În cazul în care inițiatorul își retrage proiectul de hotărâre a consiliului local se face mențiunea „retras”. În cazul în care proiectul de hotărâre a Consiliului Local este respins se completează cu mențiunea „respins”, iar în cazul adoptării se face mențiunea „adoptat prin Hotărârea nr. .../...”.
                                                                       ANEXA Nr. 8 la regulament
  

Model al registrului pentru evidenta hotărârilor consiliului local
REGISTRUL 1
pentru evidența hotărârilor consiliului local pe anul .........


	Nr. de ordine (înregistrare a

hotărârii)
	Data adoptării
	Data intrării în vigoare
	Titlul hotarârii consiliului local
	Funcția, prenumele si numele inițiatorului
	Evenimente ulterioare adoptării2

	0
	1
	2
	3
	4
	5

	1.
	 
	 
	 
	 
	 

	2.
	 
	 
	 
	 
	 


     1 Registrele pe fiecare an se țin în format electronic.
   2  În cazul în care ulterior adoptării hotărârii aceasta suferă modificări, completări sau abrogare, în această coloană se trec toate aceste evenimente, menţionându-se, în ordine cronologică, tipul evenimentului, precum şi numărul şi anul hotărârii consiliului local care afectează actul administrativ în cauză.

    De exemplu:

 

                                                                         ANEXA Nr. 9 la regulament
 

Cartuș cu proceduri obligatorii ulterioare adoptării 
hotărârii consiliului local
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. ...…/............1

	Nr. crt.
	Operațiuni efectuate
	Data ZZ/LL/AN
	Semnatura persoanei responsabile să efectueze procedura

	0
	1
	2
	3

	1
	Adoptarea hotărârii1) s-a facut cu majoritate 

□ simplă  □ absolută  □ calificată2
	.../.../...........
	 

	2
	Comunicarea către primar2)
	.../.../...........
	 

	3
	Comunicarea către prefectul judetului3)
	.../.../...........
	 

	4
	Aducerea la cunoștinta publică4) + 5)
	.../.../...........
	 

	5
	Comunicarea, numai în cazul celei cu caracter individual4) + 5)
	.../.../...........
	 

	6
	Hotărârea devine obligatorie6) sau produce efecte juridice7), după caz
	.../.../...........
	 

	Extrase din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 

1) Art. 139 alin. (1): „În exercitarea atributiilor ce îi revin, consiliul local adoptă hotărâri, cu majoritate absolută sau simplă, după caz.
(2) Prin exceptie de la prevederile alin. (1), hotararile privind dobandirea sau instrainarea dreptului de proprietate in cazul bunurilor imobile se adopta de consiliul local cu majoritatea calificata definita la art. 5 lit. dd), de doua treimi din numarul consilierilor locali in functie.“
2) Art. 197 alin. (2): „Hotararile consiliului local se comunica primarului.“
3) Art. 197 alin. (1), adaptat: Secretarul general al comunei comunica hotararile consiliului local al comunei prefectului in cel mult 10 zile lucratoare de la data adoptarii ...
4) Art. 197 alin. (4): „Hotararile … se aduc la cunostinta publica si se comunica, in conditiile legii, prin grija secretarului general al comunei.“
5) Art. 199 alin. (1): „Comunicarea hotararilor … cu caracter individual catre persoanele carora li se adreseaza se face in cel mult 5 zile de la data comunicarii oficiale catre prefect.“
6) Art. 198 alin. (1): „Hotararile … cu caracter normativ devin obligatorii de la data aducerii lor la cunostinta publica.“
7) Art. 199 alin. (2): „Hotararile … cu caracter individual produc efecte juridice de la data comunicarii catre persoanele carora li se adreseaza.“


 _____________
   1 Se completează cu numărul și anul hotărârii consiliului local.
   2 Se bifează tipul de majoritate cu care s-a adoptat hotărârea consiliului local.

                                                                                ANEXA Nr. 10 la regulament
 

Model al amendamentului la un proiect de hotărâre a consiliului local
	ROMÂNIA
JUDEȚUL CONSTANTA
CONSILIUL LOCAL AL COMUNEI LUMINA
 

	 


[image: image1]
 

Initiator(i):

............................................................ (functia, prenumele si numele)

Tip amendament:

 □ modificare
 □ completare
 □ abrogare

 

AMENDAMENT NR. ......
la proiectul de hotărâre a consiliului local nr. ....../......... privind ...
 

Text original

Text modificat/completat

 

	 

	Motivație:
..................................................................................................................................

..................................................................................................................................


                                                                Semnatura inițiatorului
                                                             ............................................


 
 
                                                                     ANEXA Nr. 11 la regulament

Detalierea calculării majorității absolute și a majorității calificate
în funcție de numărul total al membrilor organului colegial (Consiliul Local al Comunei Lumina)
 

	Numărul total al membrilor Consiliului Local Cugir
	Majoritatea absolută
	Majoritatea calificată

	17
	9
	12


 

 

 

                                                                            ANEXA Nr. 12 la regulament

PROCEDURĂ

 privind desfășurarea ședințelor Consiliului local al Comunei Lumina în cazuri excepționale, în caz de decretare a stării de urgență, în caz de dezastre sau calamități naturale și alte situații similare 

  
Art. 1 În situații excepționale, constatate de către autoritățile abilitate, precum epidemii, pandemii, fenomene naturale extreme, cutremure și alte situații similare, pe durata stării de urgență sau de alertă, în situațiile în care se impune evitarea contactului direct între persoane, evitarea ori imposibilitatea deplasărilor sau alte situații asemănătoare, ședințele consiliului local indiferent de tipul acestora - ordinare, extraordinare sau extraordinare cu convocare de îndată - precum și ale comisiilor de specialitate ale Consiliului local al Comunei Lumina se pot desfășura în sistem online "la distanță" sau în sistem hibrid (o parte din consilierii locali vor fi prezenți fizic în sală și o parte vor fi conectați prin mijloace electronice în regim videoconferință sau audioconferință), convocarea urmând a se efectua prin email, prin notă telefonică, mesaj scris sau whatsapp și altele, funcție de disponibilitățile tehnice ale momentului, conform procedurii următoare : 

  
1) Convocarea consilierilor la ședință se va face exclusiv în format electronic, prin email, prin notă telefonică, mesaj scris sau whatsapp, pe baza consemnării anunțului în convocator, de către persoana care a transmis anunțul și validarea, prin semnătură a secretarului general. Adresa de mail este: primaria@primariacugir.ro. 

  
2) Trimiterea invitației la ședință, a materialelor înscrise în proiectul ordinii de zi, a procesului-verbal al ședinței anterioare precum și a eventualelor materiale a căror supunere spre dezbatere și aprobare este urgentă și pentru care se solicită, de către inițiator, înscrierea suplimentară în proiectul ordinii de zi, se face prin email, whatsapp sau altă formă electronică ce permite transferul de documente, funcție de disponibilitațile tehnice de la acel moment; 

  
3) Ședințele comisiilor de specialitate ale consiliului local se vor desfășura prin aceeași procedură "la distanță", respectiv videoconferință, audioconferință, prin email, prin notă telefonică, mesaj scris sau whatsapp, funcție de disponibitățile tehnice ale momentului, iar convocarea consilierilor locali se va realiza prin grija președinielui de comisie, în mod similar celui pentru participarea la ședințele de consiliu.
  
4) În vederea exprimării votului pentru acordarea avizului comisiei de specialitate, fiecare membru al comisiei va analiza personal materialele care i-au fost puse la dispoziție în format electronic și la data și în intervalul orar stabilite în prealabil de către președintele comisiei, comunicate consilierului local odată cu invitația la ședința comisiei, fiecare consilier local va comunica, funcție de modalitatea de desfășurare a ședinței descrisă la pct.3, votul său - ”contra”, ”pentru” sau ”abținere” ori amendamentul, modificarea sau completarea propusă pentru proiectul de hotărâre la care face referire, președintelui comisiei care va consemna votul în documentul denumit "avizul comisiei", completând în dreptul numelui fiecărui membru al comisiei respective votul comunicat de către consilierul local în cauză.
  
5) În vederea formării convingerii personale pentru acordarea votului în ședința pe comisii, fiecare consilier, membru al comisiei, poate adresa, prin mijloace de comunicare elctronice, întrebări și solicitări de lămuriri oricărui compartiment din aparatului de specialitate al primarului sau serviciilor aflate sub autoritatea consiliului local. 

  
6) Se consideră prezenți la ședința comisiei de specialitate numai consilierii care au comunicat președintelui comisiei, în ziua și intervalul orar indicate în convocare, votul sau opinia sa cu privire la fiecare proiect de hotărâre pentru care s-a solicitat aceasta. 

  
7) Avizul întocmit de către președintele de comisie pentru fiecare proiect de hotărâre sau problemă supusă dezbaterii și atestat sub semnătură de către acesta, va fi comunicat în termenul solicitat, prin mijloace electronice (inclusiv fotografiat), sau letric, funcție de natura situației care a generat declararea stării de urgență, secretarului general, care îl va atașa dosarului întocmit pentru proiectul de hotărâre în cauză. Odată cu avizul se va transmite și procesul-verbal al ședinței comisiei care va fi semnat numai de către președintele comisiei.
  
8) Ședințele consiliului local se vor desfășura după următoarea procedură:
   
a. Președintele de ședință va fi prezent în sala de sedință și va declara deschise lucrările ședinței prin comunicarca acestui fapt funcție de mijloacele electronice utilizate. Vor fi consemnați ca ”prezenți” la ședință numai consilierii locali care sunt conectați audio și video prin mijloace electronice, situație în care secretarul general va constata dacă consilierii sunt în număr suficient pentru ca lucrările ședinței să se poată desfășura, cumunicând acest lucru președintelui de ședință. 

 
b. Președintele de ședință va supune la vot aprobarea ordinii de zi, respectiv a suplimentării acesteia, după caz. Atât comunicarea de solicitare a votului pentru aprobarea ordinii de zi cât și votul exprimat de fiecare consilier vor fi comunicate de președintele de ședință. 

 
c. În mod similar se va proceda în vederea exprimării votului, a opiniei, a propunerilor de amendamente, corectare, completare sau altele asemenea pentru fiecare proiect de hotărâre ori problemă supusă dezbaterii. Ulterior discuțiilor care vor avea loc la fiecare proiect de hotărâre, președintele de ședință va întreba dacă sunt voturi împotrivă. În cazul în care nu sunt voturi împotrivă se va consemna în fișa de vot că toți consilierii au votat ”pentru”. În cazul în care vor fi voturi ”împotrivă” se va menționa în dreptul consilierilor în cauză acest fapt, urmând ca în dreptul pozițiilor celorlalți consilieri să se menționeze că au votat pentru. Este interzisă supunerea la vot sau exprimarea votului ”în bloc”, pentru două sau mai multe proiecte/probleme. 

 
d. După fiecare vot exprimat, președintele de ședință va comunica rezultatul final al votului precum și una din sintagmele ”proiect adopta” sau”proiect respins”, după caz. 

 
e. Secretarul general va asigura completarea "fișei de vot" pentru fiecare proiect de hotărâre sau problemă supusă dezbaterii, în parte și, înainte de declararea ședinței ca închisă, va comunica tuturor consilierilor prezenți fișa de vot completată. Orice sesizare privind completarea fișei de vot va fi comunicată de către cel interesat, atât secretarului general cât și președintelui de ședință, cel mai târziu până la declararea, ca închise, a lucrărilor ședinței, sub sancțiunea decăderii din acest drept.  

 
9) După epuizarea problemelor înscrise pe ordinea de zi, președintele va declara închise lucrările ședinței, urmând a stabili împreună cu secretarul general detaliile de redactare și semnare a hotărârilor adoptate. 

 
Art. 2 Modelul fișei de prezență și modelul fișei de vot pentru exprimarea votului fiecărui consilier pentru proiectele de hotărâre ori problemele supuse dezbaterii, sunt cuprinse în anexele 1 și 2 care fac parte integrantă prin prezenta procedură. 

ANEXA Nr. 13 la regulament

FORMULAR PRIVIND PARTICIPAREA LA DEZBATERE PUBLICA

Cetăţenii cu domiciliul în raza Comunei Lumina pot propune consiliului local, spre dezbatere şi adoptare, proiecte de hotărâri.

Listele de susţinători pot fi semnate numai de cetăţenii cu drept de vot înscrişi în Registrul electoral cu domiciliul sau reşedinţa în Comuna Lumina.

	Nr. crt
	numele, prenumele şi domiciliul
	seria şi numărul actului de identitate
	semnatura
	propunerea

	
	
	
	
	



[image: image2]ROMÂNIA                                                                 ANEXA 1 
JUDEŢUL CONSTANTA


                        LA PROCEDURĂ

                                                                                                

    

CONSILIUL LOCAL LUMINA             



 

FIȘA DE PREZENȚĂ 

LA ȘEDINȚA ORDINARĂ/EXTRAORDINARĂ/EXTRAORDINARĂ CU CONVOCARE DE 
ÎNDATĂ 

DIN DATA DE ____________, ORELE _____, desfășurată ”la distanță”
	Nr.

crt.
	Numele şi prenumele

consilierului local
	PREZENT*
	ABSENT*

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	

	6.
	
	
	

	7.
	
	
	

	8.
	
	
	

	9.
	
	
	

	10.
	
	
	

	11.
	
	
	

	12.
	
	
	

	13.
	
	
	

	14.
	
	
	

	15.
	
	
	

	16.
	
	
	

	17.
	
	
	


                                              
           PREȘEDINTE DE ȘEDINȚĂ,                                               SECRETAR GENERAL UAT,

       * Se bifează cu X în coloana corespunzătoare
CONSILIUL LOCAL LUMINA             
                                      ANEXA 2 LA PROCEDURĂ
      FIȘĂ DE VOT ELECTRONIC

LA ȘEDINȚA ORDINARĂ/EXTRAORDINARĂ/EXTRAORDINARĂ CU CONVOCARE DE ÎNDATĂ 

DIN DATA DE ____________, ORELE _____, desfășurată ”la distanță”

Pentru Alegerea președintelui de ședință/Proiectul ordinii de zi/Procesul-verbal al ședinței ____ din data de ___/ Proiectul de hotărâre nr.___ privind __________________

	Nr.

crt.
	Numele şi prenumele

consilierului local
	VOT PENTRU*
	VOT ÎMPOTRIVĂ*
	ABȚINERE*

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	

	7.
	
	
	
	

	8.
	
	
	
	

	9.
	
	
	
	

	10.
	
	
	
	

	11.
	
	
	
	

	12.
	
	
	
	

	13.
	
	
	
	

	14.
	
	
	
	

	15.
	
	
	
	

	16.
	
	
	
	

	17.
	
	
	
	


                                                                                                    Confirmăm validitatea votului
           PREȘEDINTE DE ȘEDINȚĂ,                                              SECRETAR GENERAL UAT,

                                                                         ÎNTOCMIT,

* Se bifează cu X în coloana corespunzătoare  

                                                     Lumina, 

         PREȘEDINTE DE ȘEDINȚĂ,                                             CONTRASEMNEAZĂ,
   CONSILIER LOCAL                                                      SECRETAR GENERAL

SCURT ISTORIC

Ca primă asezare satul Lumina a luat fiinţă în anul 1650, iar din punct de vedere administrativ din anul 1880 după războiul ruso-romano-turc din anul 1877.

După înfiinţarea ca sat – din anul 1880 până în anul 1908- satul Lumina a aparţinut de comuna Sibioara, fostă Cicîrciu. Din anul 1908 şi până în anul 1925 satul Lumina a aparţinut de comuna Ovidiu , iar de la 1 ianuarie 1926 s-a desprins de comuna Ovidiu, formând unitate administrativ- teritorială de sine stătătoare, la care s-a alipit satul Mamaia şi Năvodari, denumit atunci Cara-Coiun(oaia neagră).

Satul Lumina a cunoscut o dezvoltare deosebită din punct de vedere economic, ponderea cea mai mare deţinând-o cetăţenii germani a căror ocupaţie principală era agricultura.

Vechea denumire de Cogealia vine de la şeful tribului tătar Cogea-Ali ( Ali Cal Mare). Denumirea de Cogealia s-a păstrat de la înfiinţare şi până în anul 1929 când a primit denumirea de Valea Neagră, denumire pe care a purtat-o până în anul 1965 când în conformitate cu Decretul 799/964 a primit denumirea de Lumina.

Din anul 1968 până în anul 1989 a aparţinut de comuna Ovidiu, iar în 1989 s-a desprins de comuna Ovidiu, formându-se comuna Lumina la care s-au alipit satele Sibioara şi Oituz. Ca instituţie publică, Primăria Lumina s-a înfiinţat pe 9 mai 1989.

Aşezare geografică

Aşezată în partea central- estică a judeţului, comuna Lumina se învecinează la sud lacul Siutghiol, la sud-vest oraşul Ovidiu (5 km), la vest comuna Mihail Kogălniceanu, la nord-est oraşul Năvodari.

Lumina se află la 17 km nord de oraşul Constanţa, la 4 km vest de staţiunea balneo-climaterică Mamaia, la 7 km sud-est de aeroportul internaţional Mihail Kogălniceanu.

Satul Lumina este aşezat în zonă plată de o parte şi de alta a Văii Cogealiei care debuşează în Canalul Poarta Albă-Midia şi are direcţia nord-su.În partea de vest se aţine cota + 40 m şi la est cota + 25 m. În partea de sud a văii se află o zonă de acumulare a apelor din vale şi o zonă de umpluturi de la săpătura canalului.

Valea Cogealiei (Neagră) are un bazin hidrografic de cca. 1900 ha cu energie de relief mică (panta maximă 3%). La ploi abundente are loc inundarea părţii joase a localităţii.

Satul Sibioara se află situat în cea mai mare parte pe versantul nordic al Văii Sibioara care debuşează în Lacul Taşaul şi atinge înălţimea de 35 m.

Satul Oituz este aşezat pe un teren aproape plat, cu o uşoară pantă dinspre nord spre sud. Tangent în partea de est se află Valea Ciobănoaiei, cu energie mică de relief. Din cauza unor configuraţii locale au loc băltiri în partea de sud.

Din punct de vedere geografic teritoriul comunei Lumina este situat în Podişul Dobrogei Centrale ( Podişul Casimcei), ce se profilează între falia Peceneaga-Camena la nord şi falia Capidava-Ovidiu la sud.

Relieful se încadrează în partea estică a acestui podiş, cunoscută sub numele de Dobrogea maritimă sau Litoralul maritim.

Climatic, întreaga parte estică a Dobrogei este de fapt o fâşie de tranzit între cele două mari suprafeţe tipice: Dobrogea continentală şi Marea Neagră.

Particularităţile climatice se reflectă în teritoriul comunei Lumina, fiind legate de poziţia geografică a localităţii, la numai 4 km vest de Marea Negră, la ½ km nord de limanul Maritim Siut-Ghiol şi Canalul Midia- Poarta Albă.

Comuna Lumina se întinde pe o suprafaţă totală de 4875 ha din care 668 ha intravilan, 7 ha vii şi 4200 ha extravilan.

Se stabileste data de 9 Mai ca data oficiala , mentionata ca si Ziua Comunei Lumina.

Manifestarile , intinderea si bugetul ocazionate de organizare Zilei Comunei Lumina se stabilesc prin hotarare a  Consiliului Local al Comunei Lumina. 



















1

[image: image3.png]&)



